Έξι τρόποι για να ξεπεράσετε το άγχος μετά την εμβρυομεταφορά και μέχρι το τεστ κυήσεως\nDAX 13.540,31 +0,10%\nCAC 6.088,39 -0,20%\nΓΕΝΙΚΟΣ ΔΕΙΚΤΗΣ: 14:46 934,33 +0,01 +0,11 Τζίρος: 26,48 εκ€\nΠαρασκευή, 01-Ιουν-2018 11:00\nΗ προσπάθεια της εξωσωματικής γονιμοποίησης ολοκληρώνεται με τη μεταφορά των εμβρύων στη μήτρα. Ακολουθεί αναμονή δύο εβδομάδων μέχρι το ζευγάρι να μάθει αν έχει επιτευχθεί εγκυμοσύνη ή όχι. Παγκοσμίως, η περίοδος αυτή έχει αναγνωριστεί ως η πιο "στρεσογόνος" της θεραπείας.\nΗ πείρα μου έχει δείξει ότι υπάρχουν τρόποι να μειώσετε την αγωνία αυτών των δύο εβδομάδων.\n1.Μιλήστε με τον γιατρό σας για ό,τι σας ανησυχεί\nΗ αναμονή των δύο εβδομάδων είναι απαραίτητη. Ο πλακούντας παράγει την ορμόνη χοριακή γοναδοτροπίνη (hCG) που εμφανίζεται στο αίμα και στα ούρα της γυναίκας όταν είναι έγκυος. Τα επίπεδα της ορμόνης αυτής ανιχνεύονται αξιόπιστα στο αίμα της γυναίκας όταν περάσουν τουλάχιστον 14 μέρες από τη γονιμοποίηση. Αντίθετα, τα τεστ εγκυμοσύνης του φαρμακείου μπορεί να μην ανιχνεύσουν μία αρχόμενη κύηση, ιδιαίτερα εάν γίνουν πρόωρα.\nΣυχνά οι γυναίκες ανησυχούν για τις κράμπες μετά την εμβρυομεταφορά. Αυτές οφείλονται στα αυξημένα επίπεδα της προγεστερόνης που παράγουν οι ωοθήκες και τα φάρμακα που χορηγούμε για την υποστήριξη του ενδομητρίου. Δεν έχουν καμία σχέση με το αποτέλεσμα της θεραπείας.\nΟύτε οι κηλίδες αίματος από τον κόλπο δείχνουν πως δεν έχει επιτευχθεί εγκυμοσύνη. Ο μόνος τρόπος για να διαγνώσουμε την ύπαρξη εγκυμοσύνης είναι η εξέταση της β-χοριακής γοναδοτροπίνης και όχι η εμφάνιση ή η απουσία κολπικής αιμόρροιας.\nΠολλές φορές με ρωτούν οι γυναίκες μετά την εμβρυομεταφορά αν πρέπει να μείνουν στο κρεβάτι. Στις περισσότερες περιπτώσεις απαιτείται η ελάττωση της φυσικής δραστηριότητας, αλλά όχι να είναι μία γυναίκα κλινήρης.\n2.Συναισθηματική υποστήριξη από τον σύντροφό σας\nΘυμηθείτε ότι δεν είστε μόνες. Ο σύντροφός σας αγωνιά όσο κι εσείς. Μοιραστείτε συναισθήματα και σκέψεις, θετικές και αρνητικές. Πάρτε κοινές αποφάσεις για το αν, το πως και το πότε θα ενημερώσετε την οικογένεια και τους φίλους σας.\n3.Τεχνικές αντιμετώπισης του άγχους\nΉπια άσκηση όπως το περπάτημα ή η γιόγκα είναι χρήσιμες στη μείωση του άγχους (αν το επιτρέψει ο γιατρός σας). Άλλοι τρόποι χαλάρωσης είναι ο διαλογισμός, οι αργές αλλά βαθιές αναπνοές όταν νιώθετε ένταση ή ένα απαλό μασάζ στα άκρα ή τους ώμους.\n4.Χαρίστε μικρές χαρές στον εαυτό σας\nΑυτή είναι η ιδανική περίοδος για να κάνετε πράγματα που σας ευχαριστούν. Ένα μανικιούρ, ένα ωραίο γεύμα, ένα βιβλίο που σας ταξιδεύει σε άλλους τόπους και άλλο χρόνο, ένας μεσημβρινός υπνάκος, κουβέντα με φιλενάδες, ένα χαλαρό πρωινό με τον σύντροφό σας…όλα αυτά βοηθούν να περάσουν πιο ανώδυνα οι δύο αυτές εβδομάδες.\n5.Φροντίστε τις καθημερινές σας συνήθειες\nΜην ξεχνάτε ότι μπορεί να είστε έγκυος, άρα προσέξτε πολύ τη διατροφή σας και τις καθημερινές σας συνήθειες. Μην καπνίζετε και μην πίνετε αλκοόλ, μειώστε τους καφέδες. Ακολουθείστε μία υγιεινή διατροφή και μην ξεχνάτε τις βιταμίνες και τα συμπληρώματα που σας έχει συστήσει ο γιατρός σας (φολικό οξύ, βιταμίνη D κλπ).\n6.Αποβάλλετε το άγχος από τη ζωή σας\nΚάντε ό,τι είναι δυνατό για να μειώσετε οτιδήποτε σας αγχώνει. Αυτό σε μερικές περιπτώσεις μπορεί να σημαίνει αποχή από την εργασία. Άλλες γυναίκες αντίθετα αγχώνονται παραμένοντας σπίτι και προτιμούν να επιστρέψουν στην εργασία τους εφόσον δεν είναι αγχωτική.\nΟ γιατρός σας και η ομάδα ψυχολογικής υποστήριξης της μονάδας εξωσωματικής γονιμοποίησης είναι μόνο ένα τηλεφώνημα μακριά. Μην διστάσετε να καλέσετε για να συζητήσετε ό,τι σας απασχολεί.


media-industry: «Οι σχολιαστές των 3.000 ευρώ»\n«Οι σχολιαστές των 3.000 ευρώ»\n«Βρίσκετε λογικό κύριε Επιθεωρητά οι παρουσιαστές των εκπομπών αυτών, που εργάζονται καθημερινά, να αμείβονται με 1.400 ευρώ μικτά και οι <<καλεσμένοι>> που εμφανίζονται ένα 10λεπτο την εβδομάδα να αμείβονται με 3.500 ευρώ; Δεν πρόκειται περί κραυγαλέας περίπτωσης διασπάθισης δημοσίου χρήματος;»\nΤο ερώτημα αυτό τίθεται προς τον Επιθεωρητή Δημόσιας Διοίκησης Λέανδρος Ρακιντζή και την εισαγγελία Πρωτοδικών Αθηνών στη δεύτερη καταγγελία που εστάλη, για τους δημοσιογράφους που προσελήφθησαν ως προσωπικό ειδικών θέσεων. υπάρχουν όμως και αναφορές για την εκπομπή «Μεσογείων 136» την οποία διερευνά η εισαγγελία για το κόστος της, αναφορικά με τη συμμετοχή συγγενικού προσώπου- στελέχους της ΕΡΤ και την απασχόληση 4 σκηνοθετών.\nΓια ενα λεπτο......... 1400 μικτα ???\n700 εχει κατεβει ο μισθος μικτα τώρα. Βασει του σκανδαλου των 1400 γινεται και το αλλο των 3000. Η εκπομπη δεν ειναι καλή γιατι τοσα εξοδα.\nΡε παιδια παιδια με δανειο σας πληρωνουμε το πηρατε χαμπαρι?????\nβασει της ποιοτητας της εκπομπης και τα 700 μικτα πολλά θεωρουνται σε τετοιες εποχες.\n13/3/13, 10:05 π.μ.


H Γκλεν Κλόουζ στην Ελλάδα για την 2η σεζόν του "Tehran" | Περιοδικό Move It\nH Γκλεν Κλόουζ στην Ελλάδα για την 2η σεζόν του "Tehran"\nΔημοσίευση: 23 Ιουνίου 2021, 01:21\nΌπως έγραψαν σχεδόν ταυτόχρονα τα Variety & Deadline, η Γκλεν Κλόουζ θα συμμετάσχει με πρωταγωνιστικό ρόλο στην 2η σεζόν της σειράς «Τeheran» (Τεχεράνη), σε παραγωγή Apple TV και συμπαραγωγή Cosmote TV.\nΣΧΕΤΙΚΑThe empty man\nΟ πρώτος κύκλος είχε γυριστεί στην Αθήνα, το ίδιο αναμένεται να συμβεί και για την συνέχεια, καθώς αναμένεται να διευθετηθεί «η νομική διαμάχη σχετικά με τη χρήση κεφαλαίων που διατίθενται στον ισραηλινό δημόσιο ραδιοτηλεοπτικό οργανισμό για την παραγωγή μιας τηλεοπτικής σειράς εκτός της χώρας».\nΣύμφωνα, με την σύνοψη της πρώτης σεζόν: «Η πράκτορας της Mossad Tamar Rubinyan (Niv Sultan) επιστρέφει στην γενέτειρά της Τεχεράνη, με στόχο το χακάρισμα των Ιρανικών στρατιωτικών υπηρεσιών και την παράλυσή τους, ώστε να διασφαλιστεί μια Ισραηλινή αεροπορική επίθεση. Η προσπάθειά της να ξεγελάσει τις Ιρανικές αρχές στο αεροδρόμιο είναι μόνο η αρχή σε ένα σύνολο αποτυχιών και προκλήσεων, που την οδηγούν σε μια σύγχρονη πόλη που εγκυμονεί κινδύνους, μεταξύ των οποίων και ο έρωτας…»\nΕδώ η κριτική του MOVE IT για τον πρώτο κύκλο.\nΟ ρόλος της οκτώ φορές υποψήφιας για Όσκαρ Γκλεν Κλόουζ (η οποία δήλωσε μεγάλη φαν του πρώτου κύκλου), θα αφορά αυτόν Μαρζάν Μονταζέρι, μιας βρετανίδας που ζει στην Τεχεράνη.\nΔημιουργός και σεναριογράφος της «Τεχεράνης», ο Μοσέ Ζόντερ, υπεύθυνος για το περυσινό «Fauda» του Netflix.\nΠρώτη δημοσίευση: 23 Ιουνίου 2021, 01:21\nΕνημέρωση: 23 Ιουνίου 2021, 01:21


Πομάσκι στο Gazzetta: «Με τέτοια άλματα ο Τεντόγλου, μπορεί και μετάλλιο στους Ολυμπιακούς» * Πανελλήνιο Πρωτάθλημα Στίβου: Τα 10 χρυσά έφτασε ο Μπανιώτης |\nΠομάσκι στο Gazzetta: «Με τέτοια άλματα ο Τεντόγλου, μπορεί και μετάλλιο στους Ολυμπιακούς» * Πανελλήνιο Πρωτάθλημα Στίβου: Τα 10 χρυσά έφτασε ο Μπανιώτης\n9 June, 2021 - 08:30\nΟ προπονητής του Τεντόγλου, Γιώργος Πομάσκι, είδε τα άλματα του αθλητή του στην Πάτρα και μίλησε στο Gazzetta για την… επιβεβαίωση που περιμένει στο Τόκιο.\nΟ Μίλτος Τεντόγλου είναι σε εκπληκτική κατάσταση και χθες στην Πάτρα λίγο έλειψε να σπάσει το πανελλήνιο ρεκόρ στο μήκος.\nΟ πρωταθλητής Ευρώπης είχε δύο άλματα πάνω από τα 8,40μ. (8,48μ. και 8,41μ.), αλλά η μεζούρα θα μπορούσε εύκολα να έχει γράψει κάτι πολύ μεγαλύτερο, όπως επιβεβαιώνει τόσο η κάμερα της μετάδοσης χθες, όσο και ο προπονητής του, Γιώργος Πομάσκι.\n«Στο 8,41μ. πάτησε πολύ πίσω, βρήκε ελάχιστα βαλβίδα (σ.σ.: έχασε τουλάχιστον 20 εκατοστά όπως έδειξε η κάμερα). Αλλά και το άκυρο που είχε ήταν πολύ μεγάλο. Θα μπορούσε να έχει γράψει χθες στην Πάτρα άλμα στα 8,70μ. Τα άλματά αυτά έδειξαν ότι θα μπορούσε να είχε κάνει επίδοση εκεί, όμως έγραψε ότι έγραψε», είπε χαρακτηριστικά ο Πομάσκι στο Gazzetta.\nΗ πρώτη ήταν πως πάτησε στην βαλβίδα 10-15 εκατοστά πίσω από το όριο που είναι το άκυρο. Αρα ήδη θα είχε ξεπεράσει το 8,60μ. που έκανε στην Καλλιθέα. Δεύτερον, το άλμα του έγινε με άπνοια (0.1). Με το όριο να είναι στα 2.0, ο Τεντόγλου αν είχε τον… μισό άνεμο και πατούσε στο όριο στην βαλβίδα, τότε το ρεκόρ θα είχε έρθει ακόμη και σε αυτό το άλμα.\nΠανελλήνιο Πρωτάθλημα Στίβου: Τα 10 χρυσά έφτασε ο Μπανιώτης\nΣε διψήφιο αριθμό έφτασε τα χρυσά του μετάλλια σε Πανελλήνιο Πρωτάθλημα ο Κώστας Μπανιώτης, πετυχαίνοντας την 10η νίκη του. «Χρυσή» και σε 100 και 200 η Σπανουδάκη. Τα υπόλοιπα αποτελέσματα των αγώνων της Πάτρας.\nΟ Κώστας Μπανιώτης (Ολυμπιάδα Κομοτηνής) έκανε σήμερα 10 τις νίκες του σε Πανελλήνιο Πρωτάθλημα, ωστόσο το σημαντικότερο για εκείνον είναι ότι έδειξε πως μπορεί να κυνηγήσει ακόμη καλύτερα άλματα.\nΟ άλτης του Γιώργου Τσούγκου ξεπέρασε τα 2,24 μ., ενώ είχε ένα καλό άλμα και 2,27 μ. και δύο στα 2,30 μ., ύψος στο οποίο δοκίμασε στη συνέχεια. Ο Μπανιώτης θα επιδιώξει να κάνει κι άλλους αγώνες, προκειμένου να βελτιώσει τη θέση του στην Παγκόσμια κατάταξη και να κυνηγήσει την πρόκριση στους Ολυμπιακούς Αγώνες. Δεύτερος στο ύψος ήταν ο Γρηγόρης Χάσος (ΓΕ Φλώρινας) με 2,03 μ. και τρίτος ο Αντώνης Μέρλος (ΠΑΟΚ) με 2,03 μέτρα. Ο Χάσος μετά το 2,03 μ. άφησε το 2,08 μ. και δοκίμασε στα 2,12 μ., προκειμένου να πιάσει το όριο για το Ευρωπαϊκό Κ20.\nΔύο στα δύο για Σπανουδάκη\nΗ Ραφαέλα Σπανουδάκη (ΓΣ Ηλιούπολης) κράτησε την υπόσχεση της και συνδύασε τη συμμετοχή της στα 200 μ. στο Πανελλήνιο Πρωτάθλημα με μια εξαιρετική επίδοση.\nΗ αθλήτρια του Κώστα Βογιατζάκη, στην πρώτη της εμφάνιση στο αγώνισμα από τον περασμένο Αύγουστο στην ίδια διοργάνωση, πέτυχε 23.11 και βελτίωσε το 23.16, που ήταν το ρεκόρ της. Η έμπειρη αθλήτρια έκανε καλή κούρσα, κρατήθηκε χαλαρή μέχρι το τέλος κι έδειξε πως με μικρές βελτιώσεις θα μπορέσει να τρέξει κάτω από τα 23.00. Η αθλήτρια έφτασε στις δύο νίκες στη διοργάνωση στο αγώνισμα των 200 μ. και στο δεύτερο νταμπλ, αφού είχε προηγηθεί αυτό του 2020.\nΤο εαυτό της ξεπέρασε η Κατερίνα Δαλάκα (ΑΕΚ), που τερμάτισε σε 23.74 (-0,5) και βελτίωσε το 23.87 που είχε από το 2017. Το χάλκινο μετάλλιο κατέκτησε η Άρτεμις Αναστασίου (ΠΑΟΚ) με 23.79, μια αθλήτρια που κάνει πολύ καλή σεζόν. Η 18χρονης Πολυνίκη Εμμανουηλίδου (ΑΣΣ Αλέξανδρος Μακεδονίας) παρά την κούραση των διαδοχικών κουρσών, δεν είχε πρόβλημα να τερματίσει σε 23.98 (-0,1) και να καταλάβει την τέταρτη θέση στο σύνολο. Η Ειρήνη Βασιλείου (Αμεινίας Μεσογείων) έμεινε στην πέμπτη θέση με 23.99.\nΟ 19χρονος Γιάννης Καριοφύλλης (ΓΑΣ Σκάλας) έκανε την έκπληξη στα 200 μ. και κατάφερε να κατακτήσει την πρώτη του νίκη σε Πανελλήνιο Πρωτάθλημα Ανδρών. Ο νεαρός αθλητής του Θύμου Βέργου μπορεί να μπήκε δεύτερος στην ευθεία, ωστόσο ανέβασε σταδιακά την ταχύτητα του και κατάφερε να καλύψει τη διαφορά που είχε με τον Παναγιώτη Τριβυζά. Ο νεαρός τερμάτισε σε 21.23 και βελτίωσε το 21.36, που σημείωσε το πρωί. Δεύτερος ήταν ο Παναγιώτης Τριβυζάς (ΟΣΦΠ) με 21.38 και τρίτος ο Βασίλης Μυριανθόπουλος (Πανιώνιος) με 21.45\nΗ Κολοκυθά νίκησε την Παπαχρήστου\nΗ αθλήτρια του Μάκη Πάντου ξεκίνησε τον αγώνα της στα 6,17 μ. έκανε στη συνέχεια τρία άκυρα και στην πέμπτη προσπάθεια σημείωσε 6,27 μ., που της έδωσε προσωρινά την πρώτη θέση. Η Βούλα Παπαχρήστου (ΑΟ Κάλλιστος) απάντησε την έκτη προσπάθεια στα 6,29 μ., ωστόσο η Κολοκυθά φάνηκε να έχει περισσότερες δυνάμεις και στην έκτη και τελευταία προσπάθεια πέτυχε το 6,33 μ. για να “κλειδώσει” τη δεύτερη νίκη της στη διοργάνωση. Η έμπειρη αθλήτρια αρχίζει και βρίσκει τον ρυθμό της, στη διάρκεια του χειμώνα είχε μείνει πίσω λίγω τραυματισμών κι έτσι στους επόμενους αγώνες της θα κυνηγήσει ακόμη μεγαλύτερα άλματα. Το χάλκινο μετάλλιο κατέκτησε η Βασιλική Χαϊτίδου (ΠΑΟΚ) που δείχνει σε καλή κατάσταση ενόψει του Ευρωπαϊκού Πρωταθλήματος Κ23. Η αθλήτρια του Νίκου Στυλιανίδη είχε καλύτερο άλμα στα 6,23 μ., ενώ σημείωσε και 6,21 μέτρα.\nΗ Γναφάκη το χρυσό στα 400 μέτρα γυναικών, ο Νάκος στους άνδρες\n6η νίκη για την Γιαννοπούλου\nΤην έκτη διαδοχική της νίκη σε πανελλήνιο πρωτάθλημα σημείωσε σήμερα η Κωνσταντίνα Γιαννοπούλου (ΠΑΟ), που στο ντεμπούτο της στα 800 μ. έκανε 2.06.94 αφήνοντας πίσω της την Κατερίνα Κουτλή (ΓΣ Ηλιούπολης) με 2.08.53 και στην τρίτη την Ανθή Κυριακοπούλου (ΓΣ Γλυφάδας) με 2.09.37.\nΣτους άνδρες ο Χρήστος Κοτίτσας (ΑΣΣ Αλέξανδρος Μακεδονίας) έκανε καλή κούρσα και πέτυχε τον αρχικό του στόχο, που ήταν η νίκη, με 1.50.47. Δεύτερος με 1.50.97 ήταν ο Θάνος Καλάκος (ΠΑΟ) και στην τρίτη ο Χαράλαμπος Λαγός (ΓΣ Τρικάλων) με 1.51.96. Ο Κοτίτσας πανηγύρισε φέτος την πρώτη του νίκη στο Πανελλήνιο Πρωτάθλημα.\nΗ Αναστασία Ντραγκομίροβα (ΑΣ Κένταυρος) ήταν η νικήτρια στα σφαιροβολία, στην πρώτη της νίκη στην κατηγορία των Γυναικών. Η αθλήτρια του Γιώργου Μποτσκαριώβ ταξίδεψε στην Πάτρα με ατομικό 15,40 μ. και έφυγε από τον αγώνα με 15,69 μ. δείγμα της συνέπειας της σε μεγάλες βολές. Το ασημένιο μετάλλιο κατέκτησε η Μαρία Μαγκούλια (Ένωση Καζώνης Κάλυμνος) με 15,34 μ., η οποία έδωσε συνέχεια στις καλές φετινές εμφανίσεις. Η Ειρήνη Kαπνισάκη (ΓΣ Ελευθέριος Βενιζέλος) ήταν τρίτη με 13,89 μέτρα. Ο Ιάσωνας Θανόπουλος (ΓΣ Ελευθέριος Βενιζέλος) ήταν νικητής στη δισκοβολία με 55,72 μέτρα. Ο Κυριάκος Ζώτος (ΑΣΣ Αλέξανδρος Μακεδονίας) μετά τη νίκη στη σφαιρονβολία ήταν δεύτεροπς στη δισκοβολία με 53,47 μ., ενώ ο Τάσος Λατιφλάρι (ΑΣ Κένταυρος) όπως και στη σφαίρα έτσι και στο δίσκο κατέκτησε το χάλκινο μετάλλιο με 51,80 μέτρα.\nΗ Αναστασία Μαρινάκου (ΓΕΑ Τρικάλων) μπορεί να μην πήγε όσο καλά θα ήθελε στα 1.500 μ., ωστόσο έκανε καλή εμφάνιση στα 5.000 μ., όπου ήταν νικήτρια με 16.34.98 επίδοση που αποτελεί ατομικό της ρεκόρ. Η Μαρινάκου κατέκτησε τη δεύτερη νική της στο αγώνισμα, αφού ήταν πρώτη και το 2019 στο ίδιο στάδιο. Η νικήτρια του 2015, Αναστασία Καρακατσάνη (ΠΑΟ) ήταν δεύτερη με 16.42.55 και η Γκλόρια Πριβιλέτζιο (ΓΣ Γλυφάδας), νικήτρια της περσινής διοργάνωσης, τρίτη με 16.50.93.\nΠρωτιές για ΓΣ Γλυφάδας και ΑΣΣ Αλέξανδρος


Ο πολιτιστικός πλούτος της Ευρώπης στους διαδραστικούς χάρτες Story Maps - Embedded\n09/09/2018 Νίκος Παπαγεωργίου\tDigital Education, Virtual Tours\nΜε αφορμή το έτος Ευρωπαϊκής Πολιτιστικής Κληρονομιάς που είναι το 2018, η Ευρωπαϊκή Επιτροπή εγκαινίασε μια πλατφόρμα με διαδραστικούς χάρτες των πολιτιστικών και ιστορικών μνημείων της Ευρώπης, με στόχο να ενθαρρύνει περισσότερους πολίτες να ανακαλύψουν και να ενστερνιστούν την πολιτιστική κληρονομιά, ενισχύοντας την αίσθησή τους ότι ανήκουν σε έναν κοινό ευρωπαϊκό χώρο.\nΑποτελεί έναν εύκολο και φιλικό προς τον χρήστη τρόπο πρόσβασης σε διάφορες πρωτοβουλίες που σχετίζονται με τη πολιτιστική κληρονομιά σε όλη την Ευρώπη, όπως τις Ευρωπαϊκές Ημέρες Κληρονομιάς και το Ευρωπαϊκό Βραβείο Πολιτιστικής Κληρονομιάς, εμπεριέχει συνδέσμους για την ψηφιακή συλλογή της Europeana και επιτρέπει στους χρήστες να περιηγηθούν σε περισσότερα από 50 εκατομμύρια έργα και αντικείμενα τέχνης, βιβλία, αρχεία εικόνας και ήχου σε πάνω από 3500 μουσεία, εκθεσιακούς χώρους και βιβλιοθήκες σε ολόκληρη την Ευρώπη.\nΟι χάρτες θα ανανεώνονται και θα βελτιώνονται συνεχώς, λαμβάνοντας υπόψη, για παράδειγμα, σχόλια από νέους ανθρώπους που εξερευνούν τη πολιτιστική κληρονομία μέσω της Πρωτοβουλίας της ΕΕ, DiscoverEU.\nΠεριηγηθείτε κι εσείς στους χάρτες, εδώ!\nΔιαβάστε περισσότερα από την πηγή του άρθρου, στη σχετική σελίδα του ΕΚΤ (Εθνικό Κέντρο Τεκμηρίωσης)\n← Εφαρμογές Πληροφορικής και Εισαγωγή στις Αρχές της Επιστήμης Η/Υ 2018-2019\nΧαρούμενη και Δημιουργική Σχολική Χρονιά! →\n09/09/2020 Νίκος Παπαγεωργίου\nΚατηγορίες Άρθρων Επιλογή κατηγορίας Cloud (29) Web 2.0 (87) Α.ΕΠ.Η.Υ. (10) Αγαπημένα (4) Ασφάλεια στο Διαδίκτυο (50) Διαγωνισμοί (63) Εικονική Περιήγηση (7) Εκπαιδευτικά Προγράμματα (5) Εφαρμογές Πληροφορικής (13) Η Πληροφορική στο Σχολείο μου (12) Ιστοσελίδες (19) Κος Διαχειριστής (16) Λογισμικό (18) Πιστοποίηση ΤΠΕ (11) Πληροφορική (Α.Ε.Π.Π.) (23) Πληροφορική Γυμνασίου (15) Πολυμέσα (24) Προγραμματισμός (58) Ρομποτική (39) ΣΕΠΕΗΥ (7) Συνέδρια – Σεμινάρια (56) Υλικό (6) Φεστιβάλ Ψηφιακής Δημιουργίας (14) Ψηφιακή Εκπαίδευση (78)


June 5, 2020 – Ευαγγελάτος Γεώργιος\nJune 5, 2020 archive\nΤι έγινε το ΚΛΕΙΔΩΜΑ; Το ΚΡΑΤΑΜΕ ΑΠΟΣΤΑΣΕΙΣ; Το ΘΕΩΡΕΙΣΤΕ ΟΤΙ ΚΑΘΕΝΑΣ ΕΙΝΑΙ ΦΟΡΕΑΣ ΤΟΥ COVID-19;\nΓΚΕΙΤΣ, CDC,ΦΑΟΥΤΣΙ, ΚΑΙ ΜΠΙΡΞ MENOYN ΤΩΡΑ ΣΙΩΠΗΡΟΙ ΜΠΡΟΣ ΣΤΙΣ ΜΑΖΙΚΕΣ ΤΑΡΑΧΕΣ ΣΤΗΝ ΑΜΕΡΙΚΗ. ΕΤΣΙ ΟΙ ΙΔΙΟΙ ΑΠΟΔΕΙΚΝΥΟΥΝ ΠΩΣ ΤΟ ΠΛΑΝΗΤΙΚΟ ΚΛΕΙΔΩΜΑ COVID-19 ΗΤΑΝ ΜΙΑ ΑΠΑΤΗ Νίκος Χειλαδάκης · 5 Ιούν. 2020 Γράφει η Συντακτική Ομάδα Χειλαδάκη. Ο Μπιλ Γκέιτς, το CDC, ο Φάουι και ο Μπιρξ τώρα είναι απόλυτα σιωπηλοί για τις μαζικές ταραχές σε …\nΑνατροπή της Νέας Τάξης Πραγμάτων, Ανατροπή της Παγκοσμιοποίησης, Βιολογικός Πόλεμος, Καπιταλισμός=το χρήμα είναι Θεός, Παραπλανητική προπαγάνδα, ΠΛΥΣΗ ΕΓΚΕΦΑΛΟΥ ΟΛΟΚΛΗΡΟΥ ΛΑΟΥ


Σκύλος πήρε τη… σανίδα του και πήγε για snowboard\nΑπολαυστικό βίντεο με πρωταγωνιστή έναν τετράποδο snowboarder\nΟι αντιδράσεις ενός σκύλου μπροστά στο χιόνι μόνο χαμόγελο θα μπορούσαν να μας προκαλέσουν. Κάποιοι σκύλοι το απολαμβάνουν. Άλλοι, πάλι, όχι.


Am Health Smile Organic Chlorella 60caps | Smile Pharmacy\nAm Health Smile Organic Chlorella 60caps ΚΩΔΙΚΟΣ: 14482\nΑρχική Εταιρίες AM health Am Health Smile Organic Chlorella 60caps\nΒελτιώνει την αποτοξίνωση, Υποστηρίζει την υγεία του πεπτικού, Ενισχύει τα αντιοξειδωτικά αποθέματα, Προάγει την ενέργεια και την ανοσία, Υποστηρίζει την καρδιαγγειακή υγεία.Η χλωρέλλα είναι ένα πράσι …\nSOLGAR CHLORELLA 520MG 100VCAP\nΒελτιώνει την αποτοξίνωση, Υποστηρίζει την υγεία του πεπτικού, Ενισχύει τα αντιοξειδωτικά αποθέματα, Προάγει την ενέργεια και την ανοσία, Υποστηρίζει την καρδιαγγειακή υγεία.\nΧλωρέλλα, μια ισχυρή σούπερ τροφή. Η χλωρέλλα είναι ένα μονοκύτταρο πράσινο μικροφύκι γλυκού νερού και είναι πλούσιο σε θρεπτικά συστατικά. Περιέχει περισσότερα νουκλεϊκά οξέα (RNA/DNA) από κάθε άλλη τροφή πράγμα που του δίνει μεγάλο δυναμικό παραγωγής ενέργειας. Είναι ένα χρήσιμο συμπλήρωμα για την ενίσχυση οποιασδήποτε δίαιτας που είναι ανεπαρκής σε πράσινα λαχανικά. Η χλωρέλλα έχει ένα ευρύ φάσμα χρήσιμων διατροφικών εφαρμογών, συμπεριλαμβανομένης της υποστήριξης της φυσικής αποτοξίνωσης, της υγείας του πεπτικού συστήματος, λειτουργίας του ανοσοποιητικού, αντιοξειδωτικής λειτουργίας, ισορροπίας των οιστρογόνων, μεταβολισμού της χοληστερόλης, διαχείρισης βάρους και του κυκλοφορικού.\nΗ χλωρέλλα περιέχει τη μεγαλύτερη ποσότητα χλωροφύλλης από τα περισσότερα φυτά, μαζί με μια εντυπωσιακή σειρά από βιταμίνες και μέταλλα (Α, D, Ε, Κ1, β-καροτένιο, λουτεΐνη, βιταμίνες του συμπλέγματος Β, σίδηρο, ασβέστιο, κάλιο, φώσφορο, μαγνήσιο και ψευδάργυρο).\nΗ χλωρέλλα είναι ένας από τους πιο ζωντανούς και δυναμικούς οργανισμούς πάνω στη Γη, που μπορεί να αναπαραχθεί γρήγορα λόγω των ιδιαίτερα ενεργών κυτταρικών συστατικών του. Αυτός ο θρεπτικός παράγοντας ονομάζεται Αυξητικός Παράγοντας Χλωρέλλας (CGF). Ο CGF είναι ένα μίγμα των νουκλεϊκών οξέων του, μαζί με σημαντικά glyconutrients (γλυκόζη, μαννόζη, ραμνόζη, αραβινόζη, γαλακτόζη και ξυλόζη) και αμινοξέα (γλουταμίνη, αλανίνη, σερίνη, γλυκίνη, προλίνη, ασπαραγίνη, θρεονίνη, λυσίνη, κυστεΐνη, τυροσίνη και λευκίνη). Η μοναδική συγκέντρωση θρεπτικών ουσιών μέσα στη χλωρέλλα καθώς και η ενεργειακή δομή αυτών των θρεπτικών ουσιών είναι ο λόγος που η χλωρέλλα έχει ενεργά διερευνηθεί σε όλο τον κόσμο ως βασικό τρόφιμο για να ενισχύσει την ανθρώπινη διατροφή και να αντισταθμίσει πολλούς από τους στρεσογόνους παράγοντες που προκαλούν φθορά στη ζωή μας.Ορισμένες εταιρείες προωθούν την χλωρέλλα διασπασμένου κυτταρικού τοιχώματος επειδή στις περισσότερες χλωρέλλες απαιτείται να διασπάται το κυτταρικό τοίχωμα πριν καταναλωθεί, έτσι ώστε οι θρεπτικές ουσίες να μπορούν να απορροφηθούν. Ωστόσο, πολλές σημαντικές βιταμίνες καταστρέφονται όταν το κυτταρικό τοίχωμα διασπαστεί.\nΧλωρέλλα, ένα φυσικό αντιοξειδωτικό και ενισχυτικό αποτοξίνωσης. Η χλωρέλλα είναι ένα από τα κορυφαία θρεπτικά συστατικά για την απορρόφηση των βαρέων μετάλλων, συμπεριλαμβανομένου του υδραργύρου. Αυτές οι πληροφορίες είναι γνωστές στον τομέα της περιβαλλοντικής τοξικολογίας, όπου η βιομηχανική ρύπανση απειλεί την επιβίωση της χλωρέλλας λόγω των υψηλών επιπέδων έκθεσης. Η χλωρέλλα απορροφά εύκολα τις τοξίνες, όπως το ουράνιο, το κάδμιο, τον υδράργυρο και τον μόλυβδο. Η κύρια μέθοδος που χρησιμοποιεί η χλωρέλλα για να δεσμεύει τις τοξίνες μετάλλων είναι να τις απομονώνει στο κυτταρικό τοίχωμά της. Αυτό είναι λογικό, επειδή αν τις άφηνε στο εσωτερικό του κυττάρου της θα προκαλούσε δυσλειτουργία των κυττάρων που τελικά θα οδηγούσε στον κυτταρικό θάνατο. Η χλωρέλλα έχει επιζήσει για 2 δισεκατομμύρια χρόνια, έτσι μπορείτε να υποθέσετε ότι η βασική στρατηγική της για να προστατευθεί από δηλητήρια είναι αρκετά καλή.Φυσικά, η χλωρέλλα στο συμπλήρωμα δε ζει πια, αλλά αυτές οι ιδιότητες προσέλκυσης μετάλλων του κυτταρικού τοιχώματός της φαίνεται να παραμένουν αρκετά λειτουργικές. Για παράδειγμα, μια μελέτη σε ποντίκια έδειξε ότι η έκθεση σε μόλυβδο μειώθηκε κατά 66% όταν χορηγήθηκε παράλληλα η χλωρέλλα. Εάν η έκθεση προηγείτο, τότε η χλωρέλλα βοήθησε να μειωθεί κατά 17% με 10 ημέρες χορήγησης συμπληρωμάτων. Η ισοδύναμη δόση χλωρέλλας για ενήλικα βάρους 70 Κg είναι 3.5 gr ανά ημέρα. Προφανώς, όταν ο μόλυβδος ήταν στο σώμα των ζώων, ήταν δυσκολότερο να αποβληθεί, σε σύγκριση με την ικανότητα της χλωρέλλας να τον απομονώνει στο πεπτικό σύστημα και να αποτρέπει καταρχάς την απορρόφησή του. Ανεξάρτητα, η χλωρέλλα είναι ένα ισχυρό εργαλείο στην εργαλειοθήκη της φυσικής αποτοξίνωσης.Εκτός από τη μέταλλο-δεσμευτική ικανότητά της, η χλωρέλλα έχει αποδειχθεί ότι βοηθάει στην προστασία από άλλες τοξίνες, υποστηρίζοντας την αντιοξειδωτική κατάσταση και διαμορφώνοντας σημαντικά μηνύματα γονιδίων (NF-kB) σε υγιή κατεύθυνση.\nPCBs. Τα PCB και τα πιο τοξικά παράγωγά τους, τα φουράνια και οι διοξίνες, αποτελούν μία από τις μεγάλες προκλήσεις για την υγεία. Αυτές είναι λιποδιαλυτές τοξίνες που συσσωρεύονται εύκολα στην τροφική αλυσίδα και τώρα διαπερνούν τις τροφές μας, με όλους σχεδόν να έχουν υπερβολικές ποσότητες αυτών των χημικών ουσιών στο αποθηκευμένο λίπος τους. Επίσης απελευθερώνονται κατά τη διάρκεια απώλειας βάρους και θα πρέπει να καθαριστούν αποτελεσματικά. Γνωρίζουμε ότι τα PCB εμποδίζουν τη λειτουργία του θυρεοειδούς.Μια ιαπωνική μελέτη με υγιείς έγκυες γυναίκες, διαπίστωσε ότι η λήψη 6 gr χλωρέλλας την ημέρα κατά την εγκυμοσύνη μείωσε σημαντικά την ποσότητα των διοξινών στο μητρικό γάλα σε σχέση με τα πρότυπα (μείωση κατά 40%). Επιπλέον, η μελέτη έδειξε επίσης ένα προστιθέμενο ανοσοποιητικό όφελος στο ότι το sIGA των γυναικών που λάμβαναν χλωρέλλα ήταν υψηλότερο στο μητρικό γάλα τους, πράγμα που σημαίνει ότι τα παιδιά τους είχαν καλύτερης ποιότητας υποστήριξη του ανοσοποιητικού.\nΕνίσχυση Ανοσίας και Λειτουργίας Λέμφου, ειδικά κάτω από συνθήκες στρες. Για να ζήσετε καλά, πρέπει να είστε σε θέση να αντέξετε το άγχος, διατηρώντας παράλληλα την υγεία σας. Πάρα πολύ άγχος προκαλεί υπερβολική φλεγμονή, που είναι ο πυρήνας για την υπονόμευση της υγείας σας καθώς και για την επιβάρυνση του ανοσοποιητικού σας με προβλήματα.Έχει αποδειχθεί ότι η χλωρέλλα διατηρεί τη λειτουργία σημαντικών κυττάρων του ανοσοποιητικού συστήματος, ακόμη και στην παρουσία υψηλού στρες. Μια μελέτη δείχνει ότι θυμοκύτταρα (κύτταρα του ανοσοποιητικού συστήματος που σχετίζονται με τη λέμφο που γίνονται ρυθμιστικά λεμφοκύτταρα-Τ) διασώθηκαν από τη χλωρέλλα υπό συνθήκες στρες, ενώ ταυτόχρονα μείωσαν την ορμόνη του στρες κορτιζόλη. Μια πρόσφατη μελέτη σχετικά με τα ανθρώπινα κύτταρα δείχνει ότι χλωρέλλα ενισχύει τα σήματα αντι-φλεγμονωδών κυττάρων του ανοσοποιητικού, ευνοώντας την ενεργοποίηση του Τ Helper 1. Αυτό ευνοεί μια πιο σταθερή ανοσολογική αντίδραση σε ερεθιστικές ουσίες.Μια μελέτη σε ζώα δείχνει ότι η χλωρέλλα μπόρεσε να διατηρήσει την παραγωγή των μακροφάγων υπό συνθήκες στρες. Η ανάπτυξη των νέων μακροφάγων είναι απαραίτητη για την εύρυθμη λειτουργία του λεμφικού συστήματος. Τα μακροφάγα είναι οι φυσικοί καθαριστές του λεμφικού συστήματός σας. Πάρα πολλοί Αμερικανοί υποφέρουν από υποτονική λεμφική λειτουργία (δυσκαμψία στους ώμους, υπερβολική ποσότητα βλέννας, πονοκεφάλους πίεσης, αίσθημα κούρασης το πρωί). Μία ισοδύναμη δόση για ενήλικα βάρους 70 Kg θα ήταν 3.5 gr έως 14 gr ημερησίως , ποσότητες που είναι πιθανό να ενισχύσουν τις φυσικές διαδικασίες αποτοξίνωσης.\nΥπερφόρτωση οιστρογόνων. Ένα βασικό πρόβλημα που αντιμετωπίζουν οι γυναίκες είναι πάρα πολλά οιστρογόνα με αποτέλεσμα πολλά γυναικεία προβλήματα. Τα επίπεδα οιστραδιόλης αυξάνονται κανονικά κάθε μήνα κατά το πρώτο μισό του εμμηνορροϊκού κύκλου, όταν ένα ωάριο ωριμάζει. Μόλις απελευθερωθεί το ωάριο, στη συνέχεια, η οιστραδιόλη έχοντας κάνει τη δουλειά της, πρέπει να καθαριστεί. Το συκώτι σας συζευγνύει την οιστραδιόλη (τη δεσμεύει σε μια πρωτεΐνη) για να την εξάλειψει και στη συνέχεια την τοποθετεί στη χολή σας, η οποία ταξιδεύει μέσα από τη χοληδόχο κύστη σας στο πεπτικό σύστημά σας για την οριστική αποβολή απο το έντερο.Εάν το περιεχόμενο του πεπτικού συστήματος είναι πολύ εχθρικό (μη φιλικά βακτήρια), τότε ο δεσμός σύζευξης μπορεί να εξολοθρευτεί από τα βακτήρια, με αποτέλεσμα η οιστραδιόλη να απελευθερωθεί και να εισέλθει εκ νέου στο σώμα σας. Αυτό είναι ιδιαίτερα ανεπιθύμητο επειδή εκθέτει το σώμα σας στα οιστρογόνα, γεγονός που δεν είναι σωστό. Αυτό μπορεί να αυξήσει τον κίνδυνο εμφάνισης καρκίνου που σχετίζεται με οιστρογόνα, το σχηματισμό χολόλιθων, υπερανάπτυξη του ενδομητρίου, καθώς και πολλές διαταραχές του εμμηνορροϊκού κύκλου που συνδέονται με υψηλά επίπεδα οιστρογόνων (φούσκωμα, πρήξιμο του στήθους/ευαισθησία, πονοκεφάλους, βαριά ροή και/ή κράμπες).Μια μελέτη δείχνει ότι η χλωρέλλα βιομεταμορφώνει ενεργά την οιστραδιόλη σε οιστρόνη και βοηθά στον καθαρισμό της οιστρόνης καθώς και στην απομόνωση της οιστριόλης, τη φιλική αντιοξειδωτική μορφή των οιστρογόνων σας. Αυτή η μελέτη προτείνει ότι κάθε γυναίκα με συνδυασμό πεπτικής δυσφορίας και συμπτωμάτων υψηλών επιπέδων οιστρογόνων θα ωφεληθεί από τη λήψη χλωρέλλας, μια απλή λύση που μπορεί να θεωρηθεί ότι λειτουργεί με τη βελτίωση σε πεπτικά και γυναικεία συμπτώματα.\nΗ χλωρέλλα υποστηρίζει τον υγιή μεταβολισμό της χοληστερόλης.Πολυάριθμες μελέτες σε ζώα και μερικές μελέτες σε ανθρώπους υποστηρίζουν την ικανότητα της χλωρέλλας να επιδρά θετικά στον μεταβολισμό της χοληστερόλης. Ο μηχανισμός εντοπίστηκε σε μια πρόσφατη μελέτη η οποία έδειξε ότι η χλωρέλλα βοηθά το συκώτι να μετατρέπει την χοληστερόλη σε χολή στηρίζοντας έτσι τη φυσική διαδικασία με την οποία το σώμα σας καθαρίζει τη χοληστερόλη. Βοηθά επίσης στην απομόνωση της χολής στο πεπτικό σας σύστημα, έτσι ώστε η χοληστερόλη δεν απορροφάται εκ νέου πίσω στο σώμα σας. Οι διαλυτές φυτικές ίνες έχουν συνεργιστική δράση με τη χλωρέλλα σε αυτή τη στήριξη της σωστής εξάλειψης της χοληστερόλης από την πεπτική οδό σας, έτσι ώστε υψηλότερες από τις συνηθισμένες ποσότητες να μην απορροφώνται πίσω στο σώμα σας. Επειδή οι τοξίνες που αποβάλλονται είναι επίσης εντός της χολής, ο ίδιος μηχανισμός ενισχύει την εξάλειψη τόσο των τοξινών όσο και της χοληστερόλης. Υπάρχουν πολλοί φυσικοί τρόποι για την αντιμετώπιση της χοληστερόλης για την υγεία με την σωστή υποστήριξη του μεταβολισμού. Η ικανότητα της χλωρέλλας να βοηθάει τόσο το συκώτι όσο και το πεπτικό σύστημα να εξαλείφουν την χοληστερόλη σημαίνει ότι μπορεί να χρησιμοποιηθεί αρμονικά με πολλά άλλα θρεπτικά συστατικά που υποστηρίζουν επίσης τον υγιή μεταβολισμό της χοληστερόλης για διαφορετικούς λόγους.Πολυάριθμες μελέτες σε ζώα και μια μικρή μελέτη σε ανθρώπους δείχνουν ότι η χλωρέλλα παρέχει σημαντικά θρεπτικά συστατικά που υποστηρίζουν την υγιή λειτουργία των αγγείων, τρέφοντας το κυκλοφορικό σας με αντιοξειδωτικά και το αμινοξύ αργινίνη.\n14482 Am Health Smile Organic Chlorella 60caps https://www.smile-pharmacy.gr/vendors/am-health/am-health-smile-organic-chlorella-60caps.htm https://fastsmile.smile-pharmacy.gr/files/products/21e95bcfe36958e2685c2e479142dcf7.png InStock 7.75 EUR /Αρχική/Εταιρίες/AM health AM health Βελτιώνει την αποτοξίνωση, Υποστηρίζει την υγεία του πεπτικού, Ενισχύει τα αντιοξειδωτικά αποθέματα, … 11.97 discounted


Οι 35 Ροδίτες της λίστας για «ξαφνικό πλουτισμό», αλλά… | Ρόδος Νέα\nHome / ΤΟΠΙΚΑ / Οι 35 Ροδίτες της λίστας για «ξαφνικό πλουτισμό», αλλά…\nΟι 35 Ροδίτες της λίστας για «ξαφνικό πλουτισμό», αλλά…\n8:40 π.μ. ΤΟΠΙΚΑ Edit\nΚαι ακόμη 3 από Κω και 2 από Κάρπαθο. Μάλλον όμως άνθρακες ο θησαυρός, αφού πολλοί είναι γνωστοί επιχειρηματίες εδώ και χρόνια και όχι …ξαφνικοί!..\nΣτη λίστα για «ξαφνικό πλουτισμό», περιλαμβάνονται 35 Ροδίτες επιχειρηματίες, 3 από την Κω και 2 από την Κάρπαθο, σύμφωνα με όσα δημοσιεύονται σήμερα Δευτέρα στην εφημερίδα «6 μέρες».\nΣυνολικά, σύμφωνα με απόφαση του υπουργείου Οικονομικών, στη λίστα περιλαμβάνονται 1747 ονόματα, μεταξύ των οποίων ενός πρώην αρχηγού κόμματος, πρώην βουλευτών, πρώην υπουργών, επιχειρηματιών, μεγαλοεργολάβων, δικηγόρων γιατρών κ.λ.π.\nΣε ό,τι αφορά τους Ροδίτες που περιλαμβάνονται στην ίδια λίστα τα πράγματα είναι μάλλον θολά, δεδομένου ότι οι περισσότεροι απ’ αυτούς είναι παλιοί επιχειρηματίες, ή παιδιά επιχειρηματιών που ανέλαβαν τα ηνία των επιχειρήσεών τους και επομένως είναι δύσκολο να εντοπισθούν τα κριτήρια με βάση τα οποία χαρακτηρίστηκαν ως «ξαφνικά πλουτίσαντες».\nΑΝΑΛΥΤΙΚΑ τα ονόματα των Δωδεκανησίων επιχειρηματιών που περιλαμβάνονται στη λίστα, είναι τα εξής:\n- ΑΡΩΝΗΣ ΦΙΛΙΠΠΟΣ ΒΑΣΙΛΕΙΟΣ\n- ΑΤΣΙΔΗΣ ΑΝΑΣΤΑΣΙΟΣ ΓΕΩΡΓΙΟΣ\n- ΑΤΣΙΔΗΣ ΓΕΩΡΓΙΟΣ ΑΝΑΣΤΑΣΙΟΣ\n- ΓΕΡΟΝΙΚΟΛΑΣ ΕΜΜΑΝΟΥΗΛ ΝΙΚΟΛΑΟΣ\n- ΔΙΑΚΙΔΗΣ ΜΙΧΑΗΛ ΝΙΚ\n- ΕΛΕΥΘΕΡΙΟΥ ΓΕΩΡΓΙΟΣ ΝΙΚΟΛΑΟΣ\n- ΚΑΛΛΙΣΤΟΣ ΑΝΤΩΝΙΟΣ ΓΕΩΡΓΙΟΣ\n- ΚΑΜΠΟΥΡΟΠΟΥΛΟΣ ΣΑΒΒΑΣ ΑΡΙΣΤΕΙΔΗΣ\n- ΚΑΝΤΙΜΟΙΡΗΣ ΔΑΝΙΗΛ ΣΤΕΡΓΟΣ\n- ΚΑΡΡΑΣ ΜΙΧΑΗΛ ΔΗΜΗΤΡΙΟΣ\n- ΚΑΣΑΠΗΣ ΒΑΣΙΛ ΝΙΚΟΛΑΟΣ\n- ΚΑΤΡΗΣ ΓΕΩΡΓ ΙΩΑΝ\n- ΚΟΖΑΓΛΗ ΜΕΧΜΕΤ ΣΑΝΤΙΚ\n- ΚΟΥΡΟΣ ΙΩΑΝΝΗΣ ΝΙΚΗΤΑΣ\n- ΚΥΡΗΣ ΓΕΩΡΓΙΟΣ ΚΥΡΙΑΚΟΣ\n- ΚΥΡΗΣ ΚΥΡΙΑΚ ΓΕΩ\n- ΛΕΡΙΑΣ ΓΡΗΓΟΡΙΟΣ ΙΩΑΝΝΗΣ\n- ΜΑΚΕΣΤΑΣ ΣΤΥΛ ΓΕΩΡΓΙΟΣ\n- ΜΑΝΙΑΣ ΔΗΜΗΤΡΙΟΣ ΣΑΒΒΑΣ\n- ΜΑΥΡΟΜΜΑΤΗΣ ΙΩΑΝΝΗΣ ΑΒΡΑΑΜ\n- ΜΗΝΕΤΤΟΣ ΙΩΑΝΝΗΣ ΚΩΝΣΤΑΝΤΙΝΟΣ\n- ΝΙΚΟΛΗΣ ΣΩΤΗΡΙΟΣ ΝΙΚΟΛΑΟΣ\n- ΞΙΠΠΑΣ ΦΡΑΝΤΖΗΣ ΙΑΚΩΒΟΣ\n- ΠΑΠΠΟΥ ΔΗΜΗΤΡΙΟΣ ΙΩΑΝΝΗΣ\n- ΠΕΚΜΕΖΤΖΗ ΜΥΡΙΑΜ ΦΑΙ\n- ΣΟΥΛΟΥΝΙΑΣ ΚΩΝΣΤΑΝΤΙΝΟΣ ΝΙΚΟΛΑΟΣ\n- ΣΠΑΝΟΥ ΑΝΝΑ ΚΩΝΣΤΑΝΤΙΝΟΣ\n- ΣΩΤΗΡΑΚΗΣ ΚΥΡΙΑΚΟΣ ΣΑΒΒΑΣ\n- ΤΖΩΚΑΣ ΚΩΝΣΤΑΝΤΙΝΟΣ ΕΥΑΓΓΕΛΟΣ\n- ΦΡΑΓΚΟΣ ΑΝΑΣΤΑΣΙΟΣ ΙΩΑΝΝΗΣ\n- ΦΩΚΙΑΛΗΣ ΣΤΕΡΓΙΟΣ ΓΕΩΡΓΙΟΣ\n- ΦΩΤΑΚΗΣ ΜΙΧΑΗΛ ΦΩΤΙΟΣ\n- ΧΑΤΖΗΚΩΝΣΤΑΝΤΙΝΟΥ ΜΑΡΙΑ ΓΕΩΡΓΙΟΣ\n- ΧΑΤΖΗΚΩΝΣΤΑΝΤΙΝΟΥ ΠΑΥΛΟΣ ΓΕΩΡΓΙΟΣ\n- ΚΑΡΑΓΙΑΝΝΗΣ ΚΩΝΣΤΑΝΤΙΝΟΣ ΣΤΑΜΑΤΙΟΣ\n- ΚΥΠΡΙΩΤΗΣ ΚΩΝΣΤΑΝΤΙΝΟΣ ΓΕΩΡΓΙΟΣ\n- ΜΥΛΩΝΑΣ ΔΗΜΗΤΡΙΟΣ ΝΙΚΟΛΑΟΣ\n- ΟΡΦΑΝΙΔΗΣ ΝΙΚΟΛΑΟΣ ΝΙΚΟΛΑΟΣ\n- ΠΑΠΑΝΙΚΗΤΑΣ ΝΙΚΗΤΑΣ ΓΕΩΡΓΙΟΣ


Τα σκατά του Φισκάρδου που γίναν... μαρμελάδα, η αφαλάτωση στον Καραβόμυλο και τα μεγάλα ψέματα του Αλέξανδρου Παρίση - Εφημερίδα Κεφαλονιά\nΕίμαι οπαδός του κανόνα πως ο Λαός θέλει δούλεμα. Στην πολυετή καριέρα μου αυτό έχει επαληθευτεί. Όσο μεγαλύτερο είναι το ψέμα, τόσο ο Λαός ενθουσιάζεται και φτάνει σε καταστάσεις αλαλαγμού.\nΣτις 14 Αυγούστου2011 σκάνε μύτη στο Γραφείο μου δύο νέα παιδιά και μου λένε: «κύριε Δήμαρχε είμαστε μαθητευόμενοι Δημοσιογράφοι και θέλουμε να κάνουμε ένα ρεπορτάζ». Εγώ αμέσως τσίμπησα. «Μανάρια μου ελάτε στον Θείο, έχετε μπροστά σας την επιτομή του ρεπορτάζ» τους λέω. Αυτοί είχαν κώλυμα με το Φισκάρδο το οποίο ως γνωστόν κουβαλάει τα σκατουλάκια του με ένα βυτίο και μέχρι να φτάσουν στον πλησιέστερο Βιολογικό στην Σάμη έχουν γίνει «μαρμελάδα». «Μυρίζει της βοθρίλας, ματώσαν τα ρουθούνια μας κύριε Δήμαρχε», μου είπαν τα ψημένα τα μαθητευόμενα. «Α τους λέω είναι που βελτιώνω τον Βιολογικό του Φισκάρδου». Τι και αν δεν υπάρχει Βιολογικός στο Φισκάρδο, τους τραβάω μια «βελτίωση»… και φύγαν τα καψερά νοιώθοντας πως έγιναν οι νέοι Χατζηνικολάου. Από τότε κοροϊδεύω τους Φισκαρδιώτες, 9 χρόνια όλο τους λέω πως όπου νάνε γίνεται ο Βιολογικός, πάντα βαράνε τα παλαμάκια τους, τους το παίζω και «Ριασιάνος», οι βόθροι πάνε σύννεφο και… Πέρασα εγώ καλά και οι Φισκαρδιώτες κακά και μαύρα.\nΟι αφαλατώσεις γενικά είναι το «σουξέ» μου. Εκεί στην Σάμη και στην Πύλαρο έχουν στεγνώσει σαν τις φρυγανιές. Από νερό μούσμουλο. Πάω λοιπόν και με αρχίζουνε. «Σώσε μας ελευθερωτή, νερό σωτήρα μας». Με είδανε οι άνθρωποι με κουστουμιά, χρυσά μανικετόκουμπα και μονόγραμμα στο πέτο και με πήρανε σοβαρά. Τους λέω λοιπόν στις 29 Σεπτεμβρίου 2011. «Θα σας σώσω και εσάς όπως τους έσωσα στην Άσσο. Θα σας φτιάξω μια Αφαλάτωση στον Καραβόμυλο μούρλια. Θα ξεδιψάσει Σάμη και Πύλαρο». Μωρέ δεν τους πήγα νερό ούτε για να γεμίσουνε ένα παγούρι. Τους την είπα όμως την παραμύθα και με ψηφίσανε κανονικά. Η αλήθεια είναι πως δεν μπορούσα να τους φτιάξω αφαλάτωση στον Καραβόμυλο. Θα ζήλευαν στην Άσσο. Είπα και στους δύο το ίδιο ψέμα. Σε αυτά είμαι πραγματικά Άντρας. Όταν πω ένα ψέμα κρατάω τον λόγο μου. Πάντως εγώ πέρασα καλά και οι Σαμικοί και οι Πυλαρινοί κακά και μαύρα.\n(Από την ανέκδοτη συλλογή μύθων του Αλέκου Παρίση των Εκδόσεων «Gaidaros»)\nΈκκληση του Αντιδημάρχου, Σπύρου Σαμούρη, προς τους κατοίκους, για να μείνει καθαρός ο Δήμος Αργοστολίου\nΗλίας Κουρκουμέλης: «Η πλήρης αδιαφορία και εγκατάλειψη στην παραλία του Λουρδά, μια εικόνα που προκαλεί θλίψη και απογοήτευση σε όλους μας»


ΠΑΝΕΛΛΗΝΙΟΙ ΔΙΑΓΩΝΙΣΜΟΙ ΦΥΣΙΚΗΣ Archives - diodos.edu.gr\nTagged: ΠΑΝΕΛΛΗΝΙΟΙ ΔΙΑΓΩΝΙΣΜΟΙ ΦΥΣΙΚΗΣ\nby admin · Published 15 May 2021 · Last modified 20 May 2021\nΈνωση Ελλήνων Φυσικών: Τα εξεταστικά κέντρα των Πανελληνίων Διαγωνισμών Φυσικής Γυμνασίου και Λυκείου\nΑναρτήθηκε στην ιστοσελίδα της Ένωσης Ελλήνων Φυσικών ό πίνακας με τα εξεταστικά κέντρα του 31ου Πανελλήνιου Διαγωνισμού Φυσικής Γενικού Λυκείου 2021 και του 9ου Πανελλήνιου Διαγωνισμού Φυσικής Γυμνασίου 2021. Ο κατάλογος θα ανανεώνεται όποτε υπάρχει κάποιο νέο εξεταστικό κέντρο. ΕΞΕΤΑΣΤΙΚΑ ΚΕΝΤΡΑ ΓΥΜΝΑΣΙΟΥ-ΛΥΚΕΙΟΥ 2021 Υπενθυμίζεται ότι: Α. Η Β΄ φάση του 31ου Πανελλήνιου Διαγωνισμού Φυσικής Γενικού Λυκείου 2021 για τα Λύκεια θα διεξαχθεί το Σάββατο 22...\nΑνακοίνωση για τους Πανελλήνιους Διαγωνισμούς Φυσικής Η Ένωση Ελλήνων Φυσικών (Ε.Ε.Φ.) ανακοινώνει ότι η Β΄ φάση του 31ου Πανελλήνιου Μαθητικού Διαγωνισμού Φυσικής Λυκείου θα πραγματοποιηθεί το Σάββατο 22 Μαΐου 2021. Η αντίστοιχη Β΄ φάση του 9ου Πανελλήνιου Μαθητικού Διαγωνισμού Φυσικής Γυμνασίου θα πραγματοποιηθεί την Κυριακή 23 Μαΐου 2021. Οι διαγωνισμοί Γυμνασίου και Λυκείου θα πραγματοποιηθούν σε Εξεταστικά Κέντρα σε όλη την Ελλάδα, τηρώντας όλα τα μέτρα που...\nby admin · Published 5 March 2021\nΈνωση Ελλήνων Φυσικών: Παράταση, μέχρι 15/3, της προθεσμίας υποβολής αίτησης συμμετοχής στους Πανελλήνιους Διαγωνισμούς Φυσικής Γυμνασίου και Λυκείου\nΗ Ένωση Ελλήνων Φυσικών ενημερώνει τους ενδιαφερόμενους μαθητές ότι η προθεσμία υποβολής αίτησης συμμετοχής στους Πανελλήνιους Διαγωνισμούς Φυσικής Γυμνασίου και Λυκείου, παρατείνεται έως τις 15/3/2021. Το μόνο που απαιτείται είναι η συμπλήρωση ατομικής φόρμας, όπως περιγράφεται στην επισυναπτόμενη ανακοίνωση. Δείτε την απόφαση του Υπουργείου Παιδείας εδώ\nΈνωση Ελλήνων Φυσικών: Παράταση μέχρι 15/3 της προθεσμίας υποβολής δήλωσης συμμετοχής στους Πανελλήνιους Διαγωνισμούς Φυσικής Γυμνασίου και Λυκείου\nΑπό την Ένωση Ελλήνων Φυσικών ανακοινώνεται ότι η προθεσμία υποβολής αίτησης συμμετοχής στους Πανελλήνιους Διαγωνισμούς Φυσικής Γυμνασίου και Λυκείου παρατείνεται έως τις 15/3/2021. Το μόνο που απαιτείται είναι η συμπλήρωση ατομικής φόρμας, όπως περιγράφεται στην επισυναπτόμενη ανακοίνωση\nΗ Ένωση Ελλήνων Φυσικών (Ε.Ε.Φ.) διοργανώνει: τον 31ο Πανελλήνιο Μαθητικό Διαγωνισμό Φυσικής Γενικού Λυκείου τον 9ο Πανελλήνιο Μαθητικό Διαγωνισμό Φυσικής Γυμνασίου Ο Πανελλήνιος Μαθητικός Διαγωνισμός Φυσικής Γενικού Λυκείου 2021 και για τις τρεις τάξεις, καθώς και ο Πανελλήνιος Μαθητικός Διαγωνισμός Φυσικής Γυμνασίου 2021 και για τις τρεις τάξεις, θα διεξαχθούν σε δύο φάσεις: Α Φάση: Σάββατο 20 Μαρτίου 2021 – ώρα 9:30 π.μ....\nby admin · Published 23 October 2020\nΥΠΑΙΘ: 31ος Πανελλήνιος Μαθητικός Διαγωνισμός Φυσικής Γενικού Λυκείου 2021 και 9ος Πανελλήνιος Μαθητικός Διαγωνισμός Φυσικής Γυμνασίου 2021\nΜε εγκύκλιο που εκδόθηκε από το ΥΠΑΙΘ γίνεται γνωστό ότι, σύμφωνα με το Απόσπασμα Πρακτικού 41/20-8-2020 του Δ.Σ. του Ι.Ε.Π., εγκρίνονται: Ο 31ος Πανελλήνιος Μαθητικός Διαγωνισμός Φυσικής Γενικού Λυκείου 2021. Ο διαγωνισμός αφορά τους/τις μαθητές/τριες όλων των τάξεων των Γενικών Λυκείων της χώρας και Ο 9ος Πανελλήνιος Μαθητικός Διαγωνισμός Φυσικής Γυμνασίου 2021. Ο διαγωνισμός αφορά τους/τις μαθητές/τριες όλων των τάξεων...\nby admin · Published 2 June 2020\nΕ.Ε.Φ: Αποτελέσματα Πανελληνίων Διαγωνισμών Φυσικής\nΗ Ένωση Ελλήνων Φυσικών συγχαίρει τους 4.738 μαθητές Γυμνασίου και Λυκείου που συμμετείχαν στην α΄ φάση του 8ου Πανελληνίου Διαγωνισμού Φυσικής Γυμνασίου και του 30ού Πανελληνίου Διαγωνισμού Φυσικής Λυκείου, η οποία για πρώτη φορά εφέτος διεξήχθη εξ αποστάσεως. Η Επιστημονική και Οργανωτική Επιτροπή των Πανελληνίων Διαγωνισμών Φυσικής 2020 της Ένωσης Ελλήνων Φυσικών, αφού συνεκτίμησε τα στοιχεία που αφορούν τον αριθμό...\nΕ.Ε.Φ.: Παράταση εγγραφών για τους Πανελλήνιους Διαγωνισμούς Φυσικής – Μετά το μεσημέρι της Πέμπτης 28/5 η αποστολή των κωδικών των μαθητών\nΛόγω μεγάλου αριθμού αιτήσεων δόθηκε παράταση στην προθεσμία εγγραφών στους Πανελλήνιους Διαγωνισμούς Φυσικής από την Ε.Ε.Φ. Μετά το πέρας της προθεσμίας υποβολής αιτήσεων το μεσημέρι της Πέμπτης 28.5.2020 θα γίνει η αποστολή των κωδικών στους συμμετέχοντες μαθητές. TO Δ.Σ. THΣ E.E.Φ.\nby admin · Published 13 May 2020\nΕ.Ε.Φ.: Εξ αποστάσεως οι αναβληθέντες διαγωνισμοί Φυσικής Γυμνασίου και Λυκείου\nΑθήνα, 4/5/2020 Ανακοίνωση Οι αναβληθέντες Πανελλήνιοι Διαγωνισμοί Φυσικής Γυμνασίου και Λυκείου 2020 πρόκειται να διεξαχθούν εξ αποστάσεως, στο πνεύμα τήρησης των μέτρων ατομικής προστασίας και προφύλαξης, σε δύο φάσεις ως εξής: Η πρώτη φάση θα διεξαχθεί διαδικτυακά το Σάββατο 30/5/2020 και ώρα 9:00-12:00 για το Λύκειο και 12:00-14:00 για το Γυμνάσιο. Για την υλοποίηση του διαγωνισμού θα χρησιμοποιηθεί ειδικά διαμορφωμένη...\n8ος Πανελλήνιος Διαγωνισμός Φυσικής Γυμνασίου Αθήνα, 4/5/2020 Ανακοίνωση Οι αναβληθέντες Πανελλήνιοι Διαγωνισμοί Φυσικής Γυμνασίου και Λυκείου 2020 πρόκειται να διεξαχθούν εξ αποστάσεως, στο πνεύμα τήρησης των μέτρων ατομικής προστασίας και προφύλαξης, σε δύο φάσεις ως εξής: Η πρώτη φάση θα διεξαχθεί διαδικτυακά το Σάββατο 30/5/2020 και ώρα 9:00-12:00 για το Λύκειο και 12:00-14:00 για το Γυμνάσιο. Για την υλοποίηση του διαγωνισμού...


Πέμπτη 9 Ιουλίου 2020 4:32\n07 Ιουν 2018 11:05\nΑρκούδες έκαναν «ντου» σε πισίνα σπιτιού!\nΑυτός ο άνδρας ούτε στα πιο τρελά του όνειρα δεν είχε φανταστεί αρκούδες να κολυμπούν στην πισίνα του!\nΣτην περιοχή Gatlinburg του Τενεσί, ένα ζευγάρι κατέγραψε με την κάμερα κινητού ένα απίστευτο περιστατικό. Το ζευγάρι ούτε στα πιο τρελά του όνειρα δεν περίμενε ότι μια μέρα θα ξυπνήσει και στην πισίνα του πολυτελούς σπιτιού του θα κολυμπούν… αρκούδες!\nΜια μαμά αρκούδα με τα δύο της παιδιά κάνουν «ντου» στην πισίνα του σπιτιού. Πηδούν το φράχτη, απολαμβάνουν στιγμές χλιδής και παίζουν στο νερό της πισίνας. Την ίδια ώρα το ζευγάρι ακούει θόρυβο, βγαίνει έξω στον κήπο να δει τι συμβαίνει και παθαίνει σοκ στη σπάνια θέα των αρκούδων στην πισίνα.\nΑμέσως, καταγράφουν τις απίστευτες στιγμές και αφήνουν τις αρκούδες να απολαύσουν την πισίνα ανενόχλητες. Μετά από λίγο, οι αρκούδες φεύγουν, όμως την επόμενη φορά που θα θελήσουν να απολαύσουν ένα δροσιστικό μπάνιο στην πισίνα, ξέρουν πού θα πάνε…\nΤις επόμενες μέρες όχι μόνο οι αρκούδες αλλά όλοι μας, λόγω θερμοκρασιών, θα ψάχνουμε να βουτήξουμε σε κάποια πισίνα. Μόνο που οι περισσότερες εδώ και χρόνια μένουν άδειες, αφού φορολογούνται αδρά. Ψυχραιμία παιδιά, που θα πάει, θα δροσίσει...\nΟ άνδρας που πάει στη δουλειά του με ψηλοτάκουνα\nΈνας 30χρονος πάει στη δουλειά του με ψηλές γόβες και το απολαμβάνει. «Νιώθω πλέον πιο δυνατός και έχω αυτοπεποίθηση!», δηλώνει.\nΟ Ashley Maxwell, για να πάει στη δουλειά, ντύνεται με ένα εντυπωσιακό μαύρο κοστούμι, περιποιείται το πρόσωπό του, δένει τη γραβάτα του και ολοκληρώνει το σύνολό του με ένα σικ ζευγάρι ψηλοτάκουνες γόβες.\nΟ 30χρονος, που δουλεύει σε εταιρεία ασφαλίσεων, δηλώνει : «Δεν καταλαβαίνω ποια είναι η διαφορά από ένα ζευγάρι ανδρικά παπούτσια. Απλά εμένα μου αρέσει να φοράω ψηλά και επιλέγω αυτά!», ενώ λίγο αργότερα συμπληρώνει ότι μία συνάδελφός του τον παρότρυνε να κάνει αυτήν την επιλογή.\n«Ένα χρόνο πριν ούτε που ήξερα να περπατάω με ψηλά παπούτσια. Η ιδέα μού ήρθε, όταν μία συνάδελφός μου, που είναι αρκετά ψηλή, ερχόταν καθημερινά με ψηλές γόβες και την είχα ρωτήσει γιατί το κάνει αυτό, αφού είναι ήδη ψηλή. Μου απάντησε ότι τα ψηλά την κάνουν να νιώθει δυναμική και να έχει αυτοπεποίθηση», είπε για το πώς ξεκίνησε να φορά γόβες.\nΈτσι, την επόμενη μέρα ο Ashley επισκέφτηκε ένα κατάστημα υποδημάτων, βρήκε ένα σικ ζευγάρι μαύρες γόβες και έκτοτε πηγαίνει στη δουλειά με αυτές. «Νιώθω πλέον πιο δυνατός και έχω αυτοπεποίθηση! Παλιά, ψηλά παπούτσια φορούσαν και οι άνδρες και οι γυναίκες. Σήμερα ο καθένας έχει το δικαίωμα να εκφραστεί, όπως ακριβώς θέλει!».\nAφού ο κύριος Ashley - όνομα και πράμα - νοιώθει αυτοπεποίθηση και πιο δυνατός - στα χέρια ή ποιος ξέρει που αλλού, καλοφόρετες. Άλλωστε η λέξη άνδρας αρχίζει να χάνει τη σημασία της, αφού ενδυματολογικά λίγο ξεχωρίζουν σήμερα κάποιοι από τις γυναίκες.\nΚινέζος θάφτηκε στο αυτοκίνητό του αντί σε φέρετρο\nΗ αγάπη που είχε για το αυτοκίνητό του, ήταν απεριόριστη. Έτσι, μετά από δικό του αίτημα, οι αγαπημένοι του συγγενείς τον έθαψαν στο αυτοκίνητο.\nΣτην περιοχή Hebei της Κίνας ένας άνδρας θάφτηκε μέσα στο αυτοκίνητό του αντί σε φέρετρο. Η επιθυμία ήταν δική του και την είχε εκφράσει στη διαθήκη του.\nΟι αγαπημένοι του συγγενείς και φίλοι βοηθούσαν τους υπεύθυνους να τοποθετήσουν το αμάξι μέσα στο χώμα και παρακολουθούσαν το παράξενο θέαμα, συγκινημένοι. Σύμφωνα με την οικογένειά του, ο Κινέζος άνδρας λάτρευε τα αυτοκίνητα από τότε που ήταν μικρός.\nΗ ιδιαιτερότητα της κηδείας και το σπάνιο μακάβριο θέαμα σχολιάστηκε ποικιλοτρόπως στα social media… «Πάλι καλά που δεν ήταν λάτρης των αεροπλάνων!», σχολιάζει χρήστης του Youtube, ενώ άλλος δηλώνει ότι το θέαμα αγγίζει τα όρια του γελοίου…\nΕλπίζουμε να μη γίνει μόδα στην Κίνα η επιθυμία του εν λόγω λάτρη των αυτοκινήτων. Φαντάζεστε ένα δις αυτοκίνητα να θαφτούν τα επόμενα 100 χρόνια;\nAtlantic Ocean Road : Από τους πιο όμορφους και επικίνδυνους δρόμους του κόσμου\nΟ Δρόμος του Ατλαντικού Ωκεανού είναι ένα τμήμα με μήκος 8,3 χλμ. στη Νορβηγία, που βρίσκεται στο χωριό Henningsvær και ενώνει τα νησάκια της περιοχής, συνδέοντας τις πόλεις Molde και Kristiansund.\nΟ δρόμος με την απίστευτη θέα διασχίζει το αρχιπέλαγος της Νορβηγικής Θάλασσας, με μια σειρά από 12 γέφυρες, που όλες στηρίζονται σε διαδοχικές νησίδες. Είναι ένας δρόμος στον ωκεανό, όπως λένε οι ντόπιοι και προσφέρει αξέχαστες εμπειρίες.\nΠολλοί είναι αυτοί που διασχίζουν το δρόμο για τη μοναδική αίσθηση που προσφέρει. Ωστόσο, στο μέσο μιας καταιγίδας τα πράγματα γίνονται πιο επικίνδυνα, καθώς η οργή της φύσης ξεσπά στον αυτοκινητόδρομο. Υπάρχουν αρκετές πιθανότητες να παρατηρήσει κάποιος φάλαινες ή φώκιες, καθώς διασχίζει το δρόμο.\nΗ κατασκευή του δρόμου αυτού είχε συζητηθεί στις αρχές του 20ού αιώνα, ως σιδηροδρομική γραμμή, αλλά η ιδέα αυτή σύντομα εγκαταλείφθηκε. Τα σχέδια για τη δημιουργία αυτού του δρόμου ξεκίνησαν τη δεκαετία του 1970, ενώ η κατασκευή ξεκίνησε την 1η Αυγούστου του 1983. Κατά τη διάρκεια της κατασκευής του, ο δρόμος χτυπήθηκε από 12 σφοδρές καταιγίδες. Τελικώς, εγκαινιάστηκε στις 7 Ιουλίου του 1989.\nΟ ξενιτεμένος στην Αμερική γιος, γράφει στη μαμά του : «Μαμά, επιτέλους αποκτήσαμε παιδί. Αλλά η γυναίκα μου δεν έχει γάλα και αναγκαστήκαμε να δίνουμε στο μωρό γάλα από μια μαύρη αγελάδα, με αποτέλεσμα κάθε μέρα που περνάει, το παιδί μας όλο και μαυρίζει».\nΚαι η μητέρα του απαντάει : «Γιόκα μου κι εγώ δεν είχα γάλα, όταν γεννήθηκες εσύ. Αναγκαστήκαμε να σου δίνουμε γάλα από μαύρη κατσίκα. Αλλά τα κέρατα βλέπω, τώρα τα βγάζεις...»\nΕπίσκεψη της Φρόσως Καρασαρλίδου στο Κέντρο Υγείας (πρώην ΠΕΔΥ) Νάουσας\n07 Ιουν 2018 10:53\nΜείωση έως 80% στη χρήση της πλαστικής σακούλας από την αρχή του έτους\n07 Ιουν 2018 11:07


Η (χαζο)χαρούμενη ρεπόρτερ... - ΤA EIΣ ΕΑΥΤΟΝ\n« Home | ...ημείς άδωμεν » | Ενα quiz στα πεταχτά... » | Μ' ένα χαμόγελο κάτω απ΄τα μουστάκια ... » | Παλιά σκαριά... » | Παπαρίζω, παπαρίζεις, παπαρίζει... » | Euro-σύνταγμα-vision και euro-αβανταδόροι » | Α(λ)φασία... » | Αργάμισυ...Νταν Νταν, Ντιν Ντιν » | Σλουρπ... Το γλύφειν ως ποιητική τέχνη και ως πολι... » | Τηλέ-Χυτήρης: "Ας έρθει -έστω- ένας υδραυλικός" »\n9:36 μ.μ. | Μόνιμη Διεύθυνση\nΞέρει αυτή τι λέει. "Χαίρετε" εσείς που δεν είναι το δικό σας παιδί.\nΣτις πυρκαγιές της Σάμου, ο δημοσιογράφος είχε πει : "κάηκαν σπίτια, περιουσίες, άνθρωποι". Η σειρά δεν είναι τυχαία. Δείχνει την ιεράρχηση. Η Βάσω Παπανδρέου είχε πει τότε πως κάηκαν πέντε "άτομα"-όχι "άνθρωποι".Το "χαίρετε" δεν είναι τυχαίο. Άλλωστε στη γλώσσα της τηλεόρασης οι ειδήσεις είναι ένα προϊόν.\nPosted by πιτσιρίκος | 2:06 π.μ.\nΆραγε το newspeak γεννιέται από τον ξύλινο λόγο των ΜΜΕ ή το αντίστροφο;\nPosted by Oneiros | 3:25 π.μ.\nΤο κακό με αυτούς ξέρεις ποιο είναι, (καλά εκτός του ότι είναι σιχαμερά και ελεεινά ασπόνδυλα πρωτόζωα). Οτι ΔΕΝ ΜΠΟΡΕΙΣ ΝΑ ΚΑΝΕΙΣ ΤΙΠΟΤΑ ΓΙΑ ΑΥΤΟ. Δεν γίνεται. Θα είναι πάντα από πάνω. Ακόμα και αυτή η κοπελίτσα που έκανε το ρεπορτάζ αν τη ρωτήσεις και πας να της χωθείς και λίγο θα σου πει "τι να κάνω, εκεί μου είπαν να πάω,εκεί πήγα αυτά είπα,θες να χάσω τη δουλειά μου κιολας?". Και άμα πας στον διευθυντή της ή αρχισυντάκτη της ή όπως αλλιώς λένε τον αρχιπαπάρα θα σου απαντήσει ξερά με ένα "αυτό πουλάει, αστα διάλα ". Και είναι τραγικό. Σε ποιους πουλάει γαμώ το κέρατό μου? Στο 10% των κατόχων μηχανακίων AGB που τα έχουν ανοιχτά εκείνη την ώρα και που αντιπροσωπεύουν το, 1% του ελληνικού πληθυσμού -και πολύ λέω-. Αει σιχτίρ δηλαδή..\nPosted by Estarian | 10:40 π.μ.


Ο χρόνος είναι χρήμα. Κυριολεκτικά! – Πιστοποιημένος Σύμβουλος Μάρκετινγκ Θέμης Σαρανταένας\nAuthor Θέμης Σαρανταένας at 4 Νοεμβρίου 2019\nΗ αξία του χρόνου σας είναι πολύ σημαντική για να τη σπαταλάτε.\nΤις προάλλες διάβασα το παρακάτω απόσπασμα, από το πολύ διορατικό για την εποχή του βιβλίο «Μπορείς» του Αντώνη Πισσάνου, που θα ήθελα να μοιραστώ μαζί σας:\nΤο πρώτο αρνητικό είναι η υποτίμηση της αξίας του χρόνου. Εάν εργάζεστε 16 ώρες την ημέρα και στο τέλος της ημέρας, το όφελός σας είναι το ίδιο με κάποιον που εργάζεται τις μισές ώρες και παίρνει το ένα δέκατο του ρίσκου, κάτι κάνετε λάθος. Εκτιμήστε, σαν τον Φραγκλίνο, σωστά, την αξία του χρόνου σας.\nΕβδομάδα 148 ωρών; Δεν είναι και τόσο καλή ιδέα.\nΤο δεύτερο αρνητικό του λανθασμένου υπολογισμού της αξίας του χρόνου σας, είναι ότι εντέλει δουλεύετε όλο και περισσότερο. Τα Σαββατοκύριακα γίνονται εργάσιμες, και οι εβδομάδες των 70 και 80 ωρών κανόνας. Όμως, ό,τι και να κάνετε, η εβδομάδα στη Γη, δεν θα αποκτήσει ξαφνικά περισσότερες από 148 ώρες.\nΟι παρενέργειες μίας εβδομάδας 80 και 100 ωρών θα γίνουν εμφανείς πρώτα στην προσωπική σας ζωή και μετά, αναπόφευκτα, στην επαγγελματική. Η παραγωγικότητα του χρόνου εργασίας σας σχετίζεται άμεσα με τον χρόνο της διακοπής και της ξεκούρασής σας. Και αν έχετε συνηθίσει να πιέζετε τον εαυτό σας, ίσως εδώ και χρόνια, στα όριά του, είναι πολύ πιθανόν να “καείτε” (burnout) απότομα.\nΑναθέστε σε πιο ειδικούς από εσάς έργα που “ύπουλα” τρώνε τον χρόνο σας, χωρίς να το καταλαβαίνετε, όπως για παράδειγμα η ενασχόληση με τα social media της επιχείρησης με στόχο αυτά να γίνουν μια επιτυχημένη κοινότητα χρηστών και υποστηρικτών της επιχείρησής σας.


Athens everyday: Πτώχευση εντός ή εκτός ευρώ\nΜια έξοδος και εισαγωγή άλλου νομίσματος θα οδηγήσει σε υποτίμηση τουλάχιστον 50% στους πρώτους μήνες. Αυτό όμως θα επιφέρει και άνοδο του χρέους. Τεκμαίρεται, λόγω της δυναμικής που δημιουργείται, μια ριζική ελάττωσή του να είναι επιθυμητή. Μια διαγραφή του δημοσίου χρέους κατά 80% (ίσως και επιπλέον) θα πρέπει να είναι στα υπ’ όψιν. Ο πληθωρισμός, ώς έναν βαθμό, θα αντιμετωπισθεί με αγορανομικούς ελέγχους. Σύμφωνα με τους ξένους οίκους, ερευνητές κ.λπ., που είναι όμως μάλλον άσχετοι της ελληνικής πρακτικής, η υποτίμηση θα οδηγούσε σε άνοδο των εξαγωγών και πτώση των εισαγωγών.\nΌλα αυτά θα είχαν μετρήσιμο αποτέλεσμα, εάν εφαρμόζονταν σε μια συγκροτημένη χώρα. Η Ελλάς εξάγει ελάχιστα και αναγκάζεται να εισάγει πρώτες ύλες, ημικατεργασμένα προϊόντα και πλείστα όσα εμπορεύματα, με συνέπεια να παραμένει πλήρως εξαρτημένη σε βασικά αγαθά τόσο του πρωτογενούς τομέως (στάρι, γάλα, κρέας κ.λπ.) όσο, κυρίως, του δευτερογενούς (εργαλεία, μηχανές, καταναλωτικά προϊόντα κ.λπ.). Τοιουτοτρόπως, με εξαίρεση την κάμψη των αγαθών «πολυτελείας»,1 και κάποιων δευτερευόντων υπηρεσιών, οι εισαγωγές θα μειωθούν ολιγότερο από ό,τι εκ πρώτης όψεως νομίζεται (μη λαμβανομένης υπ’ όψιν της μαύρης αγοράς σε ποικίλα προϊόντα, όπως καπνός, ποτά, που θα ανακύψει). Αντιθέτως, θα εκτιναχθεί το κόστος των «βασικών αγαθών», αφού στηρίζονται σε εισαγωγές (από τρόφιμα μέχρι επισκευή αυτοκινήτων).\nΗ ένταξη στην ΕΟΚ το 1981 περιόρισε τις ασθενικές προοπτικές ανάπτυξης. Ενώ μέχρι τότε η χώρα ήταν πλεονασματική στο ισοζύγιο αγροτικών προϊόντων με την Ε.Ε., από το έτος αυτό και μετά κατέστη το έλλειμμα διαρκές γεγονός. Είναι εξηγήσιμο γιατί η χώρα αδυνατεί, σε μεγάλο βάθος χρόνου, να καταστεί αυτάρκης σε ορισμένα βασικά προϊόντα (βόειο κρέας, γάλα, σίτο κ.λπ.). Μολαταύτα, διαθέτει δυνατότητες να είναι αυτάρκης και να προχωρεί σε εκτεταμένες εξαγωγές σε πληθώρα άλλων (κηπευτικά, εσπεριδοειδή, οίνο κ.λπ.).\nΜε την ένταξη στην ΕΟΚ δεν παρουσιάσθηκε απλώς αλλαγή των όρων εμπορίου, αλλά στρέβλωση του όλου υποδείγματος (αφού οι άφθονες επιδοτήσεις υπέσκαψαν τις επενδύσεις και δημιούργησαν αρνητικό κλίμα για αναδιάρθρωση της παραγωγής). Οι επιδοτήσεις, το συμπληρωματικό χρήμα, δεν χρηματοδότησαν, όπως ήταν επόμενο, καινοτόμους πρωτοβουλίες (κάτι τέτοιο θα προϋπέθετε αλλαγή καλλιεργειών κ.λπ.). Το 1980 η αγροτική οικονομία είχε οδηγηθεί σε στασιμότητα3. Όταν οι εισροές – μέσος κλήρος 30 στρέμματα (και πολυτεμαχισμένος), με υψηλή εκμηχάνιση και μεγάλη χρήση λιπασμάτων και φυτοφαρμάκων (με κόστος εισροών που έχει ενδογενή τάση ανόδου) – είναι οι ανώτατες δυνατές, τότε ο όγκος παραγωγής δεν μπορεί να μεταβληθεί, εκτός και εάν διαφοροποιηθεί ουσιωδώς η αναλογία των συντελεστών (αναδιάρθρωση των καλλιεργειών, αύξηση της γης κ.λπ.).\nΣτην αλλοδαπή ως λύση πρόβαλε η αγροτική έξοδος (ήδη από το 1900 το ποσοστό των χωρικών στην Αγγλία ήταν ασήμαντο). Αλλά στην Ελλάδα η μεταποίηση δεν δημιουργεί αρκετές θέσεις εργασίας, με συνέπεια να λιμνάζει ο αγροτικός πληθυσμός. Αφέθηκε στη φύση (γήρανση των γεωργών) να υλοποιήσει αυτό που απέφυγαν οι πολιτικοί. Περαιτέρω οι επιδοτήσεις λειτούργησαν ως από μηχανής θεός (επειδή η κυβέρνηση των ετών 1974-79 αδυνατούσε να επιλύσει το ζήτημα, προκρίθηκε η ένταξη στην ΕΟΚ γι’ αυτούς τους λόγους).4 Στο επόμενο διάστημα ο τουρισμός δημιούργησε ή αύξησε τα εξωγεωργικά εισοδήματα και ο μιμητισμός εξίσωσε τα καταναλωτικά πρότυπα χωριού - πόλης. Συνεπώς, το όποιο καθαρό προϊόν προέκυπτε, οδηγείτο στην κατανάλωση. Η είσοδος της Ελλάδος στο ευρώ και η διαρκής ανατίμησή του έναντι του δολαρίου κ.λπ. καθιστούσε ακριβότερα τα προϊόντα μιας κατατμημένης «μηχανής» (προσανατολισμού δεκαετίας 1960). Το εμπόριο, τόσο λόγω της ΚΑΠ όσο και λόγω έλλειψης στρατηγικής, διεύρυνε τις εισαγωγές, καταρρακώνοντας περαιτέρω τις γεωργικές εκμεταλλεύσεις. Αν συνυπολογισθεί η αδυναμία του εσωτερικού εμπορίου, τότε προβάλλει το αδιέξοδο. Όθεν και ανάκαμψη, μεσοπροθέσμως, είναι δύσκολο να αναφανεί στον παραδοσιακό τομέα.


Δομινικανή Δημοκρατία | Mapio.net\nH Δομινικανή Δημοκρατία ή κοινώς Άγιος Δομήνικος, είναι κράτος της Καραϊβικής στο νησί Ισπανιόλα. Συνορεύει με την Αϊτή και καταλαμβάνει τα ανατολικά 2/3 του νησιού. Έχει έκταση 48.670 τ.χλμ. και πληθυσμό 10.266.149 κάτοικους (κατατάσσεται 88η στον κόσμο), με βάση εκτιμήσεις για το 2018. Πρωτεύουσά της είναι ο Άγιος Δομίνικος, αλλιώς Σάντο Ντομίγκο. Αποσχίστηκε από την Αϊτή και έγινε ανεξάρτητο κράτος το 1844. Επίσημη γλώσσα της χώρας είναι τα ισπανικά.\nBarahona Distrito Nacional Monseñor Nouel Santo Domingo San Cristóbal San Pedro de Macorís Λα Βέγα Λα Ρομάνα Σαμανά (επαρχία) María Trinidad Sánchez Baoruco El Seibo La Altagracia Hato Mayor Περαβία Επαρχία Άσουα San José de Ocoa Pedernales Sánchez Ramírez Independencia Duarte Μόντε Πλάτα (επαρχία) San Juan Hermanas Mirabal Elías Piña Σαντιάγο (επαρχία) Πουέρτο Πλάτα Espaillat Βαλβέρδε (επαρχία) Santiago Rodríguez Dajabón Μόντε Κρίστι\nΑϊτή Τερκς και Κέικος Βρετανικές Παρθένοι Νήσοι Ανγκουίλα Jamaica Άγιος Χριστόφορος και Νέβις Αντίγκουα και Μπαρμπούντα Μοντσερράτ Μπαχάμες Δομινίκα Κούβα Αγία Λουκία Άγιος Βικέντιος και Γρεναδίνες Νήσοι Κέιμαν Γρενάδα Μπαρμπάντος Trinidad and Tobago Βενεζουέλα Bermuda Παναμάς Κολομβία Νικαράγουα Ονδούρα Jinotega Μπελίζ Γουιάνα Μεξικό Ελ Σαλβαδόρ Γουατεμάλα Σουρινάμ


Πρεμιέρα για τις «Αλήθειες με τη Ζήνα» | My Review\nΘα βρεθεί ξανά μπροστά από τις κάμερες για έκτη συνεχή σεζόν, αφού μετά από πολύχρονη πορεία στο «στήσιμο» εκπομπών αποφάσισε να… χτίσει τη δική της εκπομπή. Κι η αλήθεια είναι ότι η εκπομπή «Αλήθειες με τη Ζήνα» έχει καταφέρει να κερδίσει μεγάλη μερίδα του τηλεοπτικού κοινού.\nΈτσι λοιπόν σε λίγες ημέρες η Ζήνα Κουτσελίνη θα βρεθεί ξανά στον αέρα του STAR και όπως αναφέρει η ανακοίνωση του σταθμού και φέτος μαζί με τους συνεργάτες της «θα αναδείξουν θέματα της κοινωνίας, που αγγίζουν τον καθένα ξεχωριστά αλλά και συνολικά, πάντα με απόλυτο σεβασμό στον Άνθρωπο. Η επικαιρότητα και αυτή τη χρονιά θα είναι σε πρώτο πλάνο με ζωντανές συνδέσεις, αποκλειστικές ειδήσεις και μαρτυρίες από τους πρωταγωνιστές.\nΗ εκπομπή «Αλήθειες με τη Ζήνα» θα σας μεταφέρει για μία ακόμα χρονιά ιστορίες ανθρώπων της διπλανής πόρτας, ανθρώπων, που έγιναν ήρωες της ζωής σε μια στιγμή και κατάφεραν να γίνουν παράδειγμα για όλους, κατάφεραν να βρουν ξανά το χαμόγελο, να βγουν στο φως μέσα από το σκοτάδι τους. Έντονα συναισθήματα με αλήθειες πρωταγωνιστών, που σημάδεψαν τον κινηματογράφο, την τηλεόραση, τη ζωή».\nΗ Ζήνα Κουτσελίνη θα καλωσορίσει τους τηλεθεατές τη Δευτέρα 7 Σεπτεμβρίου στις 12:00 δίνοντας καθημερινά μέσα από τη συχνότητα του STAR με τις «Αλήθειες» της ραντεβού με τους τηλεθεατές.\n“Δεν ακούω, δεν βλέπω, δεν μιλάω” ολοκληρώνει την καλοκαιρινή της περιοδεία στο Κατράκειο στις 3 Σεπτεμβρίου


AUDUSD, Δευτέρα 18 Απριλίου 2016 @05:47μμ – FXholic.com | Forex Technical Analysis\nAUDUSD, Δευτέρα 18 Απριλίου 2016 @05:47μμ\nBUY@0.7738 SL@0.7665 TP@0.8107 (Το επίπεδο εισόδου είναι ενδεικτικό!!! Μην δώσετε Pending Order. Περιμένετε να πληρούνται ΟΛΑ τα Κριτήρια εισόδου!!!)\nSELL@0.7629 SL@0.7713 TP@0.7490(Το επίπεδο εισόδου είναι ενδεικτικό!!! Μην δώσετε Pending Order. Περιμένετε να πληρούνται ΟΛΑ τα Κριτήρια εισόδου!!!)\nΔιαχειριστείτε το Trade από το Η1 Time-Frame.\nCategoriesGREEK SIGNALS Tagsforex, FOREX SIGNALS, forex signals στα ελληνικά\nPrevious PostPrevious AUDUSD, Monday 18th of April 2016 @14:27 GMT | VIDEO Signal\nNext PostNext NZDUSD, Monday 18th of April 2016 @15:15 GMT


NewsIT Media Αγριες Μελισσες: Η Σοφουλα ξεκιναει για το μοναστηρι\nΤι θα δούμε σήμερα, Τετάρτη 14/04, και στα επόμενα επεισόδσια στις Άγριες Μέλισσες. Οι εξελίξεις είναι καταιγιστικές, και όλα ανατρέπονται στα επόμενα επεισόδια.\nΣτο αποψινό 126o επεισόδιο (Τετάρτη 14 Απριλίου)


«Once Upon a Time in Hollywood»: Πιτ και Ντι Κάπριο στο πόστερ της νέας ταινίας του Ταραντίνο | in.gr\n«Once Upon a Time in Hollywood»: Πιτ και Ντι Κάπριο στο πόστερ της νέας ταινίας του Ταραντίνο\nΤο «Summer of 69» δεν αποτελεί μόνο το καλοκαίρι του εφηβικού έρωτα, που τραγουδάει ο Μπράιαν Άνταμς, αλλά και εκείνο το καλοκαίρι που ο Τσαρλς Μάνσον μαζί με την οικογένειά του διέπραξαν τους φρικαλέους φόνους τους, ανάμεσά τους κι εκείνος της ηθοποιού, Σάρον Τέιτ\nΤο «Summer of 69» δεν αποτελεί μόνο το καλοκαίρι του εφηβικού έρωτα, που τραγουδάει ο Μπράιαν Άνταμς, αλλά και εκείνο το καλοκαίρι που ο Τσαρλς Μάνσον μαζί με την οικογένειά του διέπραξαν τους φρικαλέους φόνους τους, ανάμεσά τους κι εκείνος της ηθοποιού, Σάρον Τέιτ.\nΑποτελεί, επίσης, το καλοκαίρι που θα αναστήσει με τον δικό του -μοναδικό, όπως πάντα άλλωστε- τρόπο (α λα «Pulp Fiction»; ) ο Κουέντιν Ταραντίνο, στη νέα ταινία του «Once Upon a Time in Hollywood».\nΟ Ταραντίνο έχει μαζέψει όλη την αφρόκρεμα του Χόλιγουντ. Πέραν του Λεονάρντο Ντι Κάπριο και του Μπραντ Πιτ, οι οποίοι εμφανίζονται και στην αφίσα της ταινίας, στο καστ, που θα μπορούσε, χωρίς καμία υπερβολή, να χαρακτηριστεί «All Star», συμμετέχουν οι: Μάργκοτ Ρόμπι, Αλ Πατσίνο, Μπαρτ Ρέινολντς, Κερτ Ράσελ, Τίμοθι Όλιφαντ, Μάικλ Μάντσεν, Τιμ Ροθ, Ντάμιαν Λιούς, Εμίλ Χιρς, Ντακότα Φάνινγκ, Κλίφτον Κόλινς, Κιθ Τζέφερσον, Τζέιμς Μάρσντεν, Τζούλια Μπάτερς και Σκοτ ΜακΝέιρι. Αλλά και ο Λουκ Πέρι, ο οποίος πριν από λίγες μέρες έφυγε από κοντά μας…\nΤην μεγάλη αναμονή για την κυκλοφορία της ταινίας, ήρθε να μεγαλώσει η κυκλοφορία της αφίσας, την οποία ο Λεονάρντο Ντι Κάπριο μοιράστηκε μαζί μας, μέσω του επίσημου λογαριασμού του στο Twitter.\nΑπό τα πολύ λίγα που έχουν γίνει μέχρι στιγμής γνωστά, η ιστορία περικλείεται γύρω από έναn πρώην διάσημο τηλεοπτικό ηθοποιό (Ντι Κάπριο) και τον κασκαντέρ / αντικαταστάτη του (Πιτ), οι οποίοι προσπαθούν να κάνουν το πέρασμα από τη μικρή στη μεγάλη οθόνη, το καλοκαίρι που ο Τσαρλς Μάνσον σκορπίζει τον τρόμο στο Χόλιγουντ.\nΗ ταινία αναμένεται να κυκλοφορήσει στις αίθουσες στις 22 Αυγούστου. Μέχρι τότε, υπομονή…


ΓιορτάΖουμε: 10 εορταστικές εκδηλώσεις από το Κέντρο Πολιτισμού Περιφέρειας Κεντρικής Μακεδονίας | CultureNow.gr\nΑρχική Σελίδα » Μουσικά Νέα » ΓιορτάΖουμε: 10 εορταστικές εκδηλώσεις από το Κέντρο Πολιτισμού Περιφέρειας Κεντρικής Μακεδονίας\nCULTURENOW / 08-12-2020 / 15:24\nΠεισματικά αισιόδοξοι, πάντα δίπλα στον συνάνθρωπο, αλλά και δίπλα στον καλλιτεχνικό κόσμο που δοκιμάζεται, το Κέντρο Πολιτισμού Περιφέρειας Κεντρικής Μακεδονίας παρουσιάζει έναν πολύπτυχο καμβά 10 εορταστικών εκδηλώσεων σε live streaming, που η κάθε μία υποστηρίζει ένα φιλανθρωπικό σκοπό.\n«ΓιορτάΖΟΥΜΕ» στην εποχή της πανδημίας, «στηρίΖΟΥΜΕ τον πολιτισμό, στηρίΖΟΥΜΕ τους ανθρώπους του, συνεχίΖΟΥΜΕ διαδικτυακά…..».\n10 εορταστικές εκδηλώσεις. 10 φιλανθρωπικοί σκοποί. Συναυλίες, Βραδιά Όπερας, Αφιερώματα, θεατροποιημένες αφηγήσεις για παιδιά, θέατρο σκιών.\n13/12 -10/01 | «γιορτάΖΟΥΜΕ»\n03/01 19.00 «Ο ΚΑΡΑΓΚΙΟΖΗΣ ΚΑΙ Η ΝΥΧΤΑ ΤΩΝ ΚΑΛΛΙΚΑΤΖΑΡΩΝ» του Χ. Στανίση\nΌλα ξεκίνησαν πριν από κάποια χρόνια, όταν μια κοινή αγάπη έφερε αυτούς τους τέσσερις μουσικούς κοντά… Η αγάπη αυτή λεγόταν Gypsy Jazz. Έτσι λοιπόν, δύο manouche κιθάρες, ένα βιολί κι ένα κοντραμπάσο, με οδηγούς τη\nΑπό: 13/12/2020 Εως: 10/01/2021


Κ.Χαμπίδης-Chief Digital Officer Δ.Αθηναίων: Είμαστε έτοιμοι για 5G δίκτυα - Aftodioikisi.gr\nΚΕΔΕ-«Κλεισθένης»: Σήμερα η Γενική Συνέλευση στον απόηχο της κόντρας Πατούλη-Ιωακειμίδη (live) ...\nΗ Σουηδία εγκαινίασε τον πρώτο ηλεκτρικό δρόμο του κόσμου ...\nΑπόπειρες κλοπής από ανήλικους στη Μυτιλήνη ...\nΒίντεο ντοκουμέντο: Οταν ο Γ.Μπαλταδώρος μιλούσε για τους κινδύνους στο Αιγαίο ...\nΠτώση Mirage 2000: Τα δύο σενάρια για την τραγωδία ...\nΚΕΔΕ-«Κλεισθένης»: Σήμερα η Γενική Συνέλευση στον απόηχο της κόντρας Πατούλη-Ιωακειμίδη (live)\nΔ.Πειραιά: Έληξαν 250 συμβάσεις εργαζομένων -Πρόβλημα στην αποκομιδή απορριμάτων\nΚαταγγελία: Πραξικοπηματική απόλυση στον «Επικοινωνία 94 FM» του δήμου Ηρακλείου\nΣτΕ: Δεν μπορούν να διανοίγουν και να καταργούν δρόμους οι δήμοι\nΠτώση Mirage 2000: Τα δύο σενάρια για την τραγωδία\nΜέχρι 15 Μαΐου οι αιτήσεις για την εξισωτική αποζημίωση\nΜέγαρα-έρευνες κοιτασμάτων βωξίτη: Απορρίφθηκε η περιβαλλοντική μελέτη\nΣύσκεψη για την αντιμετώπιση της βίας στα γήπεδα\nΌμιλος δημοτικών ΜΜΕ… Μπουτάρη\nΣυμμέτοχη του Δ. Ευρώτα στους 52ους διεθνείς παιδικούς αγώνες στο Ισραήλ\nΗ ΝΔ έπαιξε μπάλα με Ρομά -Δύο γκολ ο Μητσοτάκης (φωτο)\nΗ ατάκα Τσίπρα που «έκλεψε» ο Μπακογιάννης (βιντεο)\nΘεοδωράκης περί δημαρχίας: Πείτε πότε πρέπει να… ράψω κατάλληλο κουστούμι\nΑΣΕΠ: Έρχονται 1.960 μόνιμες προσλήψεις -Πότε ξεκινούν οι προκηρύξεις\nΑΣΕΠ-3Κ/2018-Προσωρινοί πίνακες: Ξεκινούν οι ενστάσεις -Η διαδικασία και οι προθεσμίες\nΠροσλήψεις υδρονομέων στο Δ. Δοξάτου\nΔημόσιο: Υποχρεωτικά η ηλεκτρονική διακίνηση εγγράφων μέσω 150.000 ψηφιακών υπογραφών (γράφημα)\nΓεροβασίλη: Φέρτε μου έναν υπάλληλο που έχει προσληφθεί εκτός ΑΣΕΠ\nΤσίπρας: Μεγάλο στοίχημα η αποκομματικοποίηση στο Δημόσιο -Δεν πρέπει να χαθεί\nΔανειστές σε κυβέρνηση: Έχετε μείνει πίσω σε προαπαιτούμενα Δημοσίου, ιδιωτικοποιήσεις\nΟι διαφορές στους μισθούς Δημοσίου -Ιδιωτικού Τομέα\nΣκοπιανό: Συνέχεια επαφών Κοτζιά- Τι ειπώθηκε με Γεννηματά & Λεβέντη\nΝΔ: Στο μόνο που είναι ικανός ο Πρωθυπουργός είναι η προπαγάνδα\nΤο τηλεφώνημα Τσίπρα σε Καμμένο για τις δηλώσεις του ΥΠΕΘΑ\nΑνοίγουν λογαριασμοί πολιτικών προσώπων που φέρονται να εμπλέκονται στην υπόθεση Novartis\nΚρέτσος: Θετική εξέλιξη η απόφαση του ΚΑΣ\nΗ Egyptair ανακοίνωσε οικονομικά εισιτήρια από Αθήνα για όλους τους προορισμούς\nΣχέδια ελάφρυνσης του χρέους με ρήτρα ανάπτυξης υπέβαλαν ESΜ και Γαλλία\nΚαταστήματα που θα λειτουργούν απόγευμα και Σάββατα σχεδιάζει η ΔΕΗ\nΗλεκτρονικό εισιτήριο: Ενεργοποιούνται κάρτες ανέργων και ΑμεΑ με δωρεάν κόμιστρο\nΕνίσχυση δαπανών επενδυτικών σχεδίων\nDrone αποκαλύπτει την περιοχή της Αμμοχώστου\nΗ πρώτη συσκευή που «διαβάζει» τη σκέψη μας είναι γεγονός\nΔείτε την πιο σέξι αστυνομικό\nΑυτοκτόνησε η γυναίκα-δράστης της επίθεσης στο You Tube (βίντεο)\nΚ.Χαμπίδης-Chief Digital Officer Δ.Αθηναίων: Είμαστε έτοιμοι για 5G δίκτυα\n3 Απριλίου 2018 - 13:16\nΤην «ξεκάθαρη στρατηγική ενθάρρυνσης των επενδύσεων σε δίκτυα σταθερής και κινητής τηλεφωνίας» του δήμου Αθηναίων ξεκαθαρίζει στη συνέντευξή του στην aftodioikisi.gr ο κ. Κωνσταντίνος Χαμπίδης, Chief Digital Officer του δήμου. Όπως τονίζει, «τα δίκτυα νέας γενιάς αποτελούν αναπόσπαστο στοιχείο των πόλεων του όχι τόσο μακρινού μέλλοντος και για αυτό είμαστε έτοιμοι να υποδεχθούμε 5G δίκτυα στην Αθήνα», προσθέτοντας πως ο δήμος Αθηναίων δίνει έμφαση σε δύο σημεία:\n-Στην ανεμπόδιστη δωρεάν πρόσβαση στο διαδίκτυο στον δημόσιο χώρο. «Για αυτό τον λόγο τα πετυχημένα πιλοτικά δίκτυα στο Σεράφειο και στην Τεχνόπολη, σύντομα θα επεκταθούν και σε άλλα σημεία στην Αθήνα», επισημαίνει.\n-Στην ανάπτυξη ψηφιακών δεξιοτήτων σε όσο το δυνατόν μεγαλύτερο πλήθος κατοίκων: «Κανείς δεν πρέπει να μείνει πίσω. Πρέπει να άρουμε τους τεχνολογικούς αποκλεισμούς ειδικά σε ότι αφορά την τρίτη ηλικία και τους ανέργους», σημειώνει.\nΓι’ αυτό το λόγο, όπως λέει, «δίνουμε έμφαση και στον επιπλέον στόχο της ΕΕ για την Κοινωνία του Gigabit, σύμφωνα με τον οποίο μέχρι το 2025 όλα τα σχολεία θα πρέπει να έχουν αποκτήσει Gigabit πρόσβαση. Πρόκειται για έναν αναμφίβολα φιλόδοξο στόχο ο οποίος είναι πολύ εύλογος: η νέα κοινωνία της απεριόριστης πρόσβασης στο διαδίκτυο δεν μπορεί παρά να ξεκινήσει από τους μελλοντικούς πολίτες», επισημαίνει.\nΚαι καταλήγει: «Η Αθήνα αναπτύσσει την στρατηγική της σε 5 πυλώνες: στα δίκτυα της πόλης, στις υπηρεσίες ηλεκτρονικής διακυβέρνησης, στην ψηφιακή εκπαίδευση, στην συμμετοχή και ενημέρωση των κατοίκων και στην ψηφιακή καινοτομία. Αυτοί οι πέντε τομείς είναι οι βασικοί άξονες μίας έξυπνης πόλης. ….Αν κάτι άλλαξε η θέσπιση του νέου ρόλου, δεν είναι ασφαλώς η υλοποίηση όλων αυτών των έργων από τον Chief Digital Officer, αλλά η εδραίωση μίας κοινής αντίληψης και στρατηγικής στον σχεδιασμό τους. Η Αθήνα για πρώτη φορά έχει ένα συγκεκριμένο σχέδιο, ξέρει που θέλει να φτάσει και ξέρει πως θα το κάνει πραγματικότητα».\nΤο πλήρες κείμενο της συνέντευξης του κ. Κωνσταντίνου Χαμπίδη στην aftodioikisi.gr είναι το εξής:\n–Kύριε Χαμπίδη σε λίγες ημέρες κλείνει ένας χρόνος από τις 25 Απριλίου 2017 που ο δήμαρχος Αθηναίων σας όρισε Chief Digital Officer στον δήμο. Ποιες είναι οι αλλαγές που έχουν γίνει στη βελτίωση της εσωτερικής λειτουργίας των μονάδων πληροφορικής του δήμου, στην ανάπτυξη των ηλεκτρονικών υπηρεσιών για τους δημότες αλλά και στον ορισμό της ατζέντας της «Έξυπνης Πόλης για την Αθήνα»; Σας αναφέρω τις προτεραιότητες που εσείς είχατε θέσει κατά την ανάληψη των καθηκόντων σας.\nΜόλις τον περασμένο Ιανουάριο ο Δήμαρχος Αθηναίων κ. Γ. Καμίνης παρουσίασε τον Οδικό Χάρτη του 2018 για την Ψηφιακή Αθήνα, ο οποίος αποτελεί ένα επιχειρησιακό σχέδιο έργων, προγραμμάτων και πρωτοβουλιών για το τρέχον έτος. Με τρόπο συνεκτικό και δομημένο συγκεντρώσαμε όλες τις εν εξελίξει δράσεις για την ψηφιοποίηση του δήμου και τις εντάξαμε μέσα σε μία συγκροτημένη ψηφιακή στρατηγική.\nΑυτός ο σχεδιασμός ήταν εφικτός λόγω ακριβώς αυτού του νέου ρόλου που δημιούργησε ο κ. Γ. Καμίνης. Ωστόσο, πρέπει να κατανοηθεί πως ο Οδικός Χάρτης αποτελεί μία συλλογική εργασία πολλών και διαφορετικών οργανικών μονάδων του δήμου, των φορέων και των προγραμμάτων του. Το μεγάλο έργο της ψηφιακής υπογραφής, το οποίο ξεκίνησε το 2016 από τις υπηρεσίες του δήμου, ολοκληρώθηκε φέτος με μεγάλη επιτυχία, αφού πλέον άνω του 90% των διακινούμενων εγγράφων στον δήμο γίνεται ηλεκτρονικά. Αυτό μεταφράζεται σε αποτελεσματικότερη διοίκηση, μικρότερους χρόνους στην λήψη αποφάσεων αλλά και μείωση του εκτυπωμένων εγγράφων. Παράλληλα, οι ηλεκτρονικές πληρωμές είναι σε λειτουργία από τα μέσα του 2017, ενώ έχει ήδη ξεκινήσουν οι ηλεκτρονικές εγγραφές στα κολυμβητήρια του δήμου. Το πρόγραμμα Νοιάζομαι, έχει εξυπηρετήσει πάνω από 70.000 ωφελούμενους, αφού πρώτα ενοποιήθηκαν δεκάδες ιατρικές και κοινωνικές υπηρεσίες μαζί με τα αντίστοιχα μητρώα. Επίσης πήραμε σημαντικές πρωτοβουλίες σε θέματα πρόσβασης στο διαδίκτυο, επενδύοντας σημαντικά ποσά σε υποδομές οπτικών ινών και δίκτυα. Αυτό θα επιτρέψει στις υπηρεσίες του δήμου να έχουν καλύτερη πρόσβαση στο διαδίκτυο και να εξυπηρετούν καλύτερα τους δημότες από απόσταση. Για παράδειγμα το έργο του Fiber to the Office στο Δημαρχιακό Μέγαρο θα προσφέρει σε κάθε θέση εργασίας Gigabit πρόσβαση στο διαδίκτυο. Την ίδια στιγμή προσφέρουμε στην Τεχνόπολη, στο Πνευματικό Κέντρο και στο Σεράφειο ανοιχτή ασύρματη πρόσβαση στο διαδίκτυο για όλους. Αυτά είναι μόνο μερικά από τα έργα που προσέφεραν νέου τύπου υπηρεσίες στους κατοίκους της πόλης, αλλά και βελτίωσαν πραγματικά την καθημερινότητα χιλιάδων ανθρώπων.\nΑν κάτι άλλαξε η θέσπιση του νέου ρόλου, δεν είναι ασφαλώς η υλοποίηση όλων αυτών των έργων από τον Chief Digital Officer, αλλά η εδραίωση μίας κοινής αντίληψης και στρατηγικής στον σχεδιασμό τους. Η Αθήνα για πρώτη φορά έχει ένα συγκεκριμένο σχέδιο, ξέρει που θέλει να φτάσει και ξέρει πως θα το κάνει πραγματικότητα\n-Τι σημαίνει για μια πόλη και κυρίως για τους πολίτες να γίνει «έξυπνη»;\nΟ όρος έξυπνη πόλη παραπέμπει συχνά σε μία πόλη gadget όπου η όποια εξυπνάδα εξαντλείται σε φουτουριστικούς εντυπωσιασμούς. Οι ελληνικοί δήμοι έχουν απτές προκλήσεις να απαντήσουν, προκλήσεις συνυφασμένες με δημοσιονομικές και θεσμικές δυσκολίες, εμφανίζουν ψηφιακά ελλείμματα που κανονικά θα έπρεπε να έχουν αντιμετωπιστεί πριν μία δεκαετία ενδεχομένως. Την ίδια στιγμή που μιλάμε για έξυπνες πόλεις, ξεχνάμε πολλές φορές πως το αίτημα της ηλεκτρονικής διακυβέρνησης, δηλαδή της από απόσταση εξυπηρέτησης του πολίτη, παραμένει μετέωρο στην συντριπτική πλειονότητα των ελληνικών δήμων.\nΠρέπει λοιπόν να έχουμε κατά νου πως η αντιμετώπιση των βασικών και συχνά αυτονόητων ψηφιακών αναγκών των κατοίκων και των επισκεπτών ενός -ελληνικού- δήμου, συνθέτουν το νόημα και ορισμό της έξυπνης πόλης. Με αυτήν την αφετηρία, η Αθήνα αναπτύσσει την στρατηγική της σε 5 πυλώνες: στα δίκτυα της πόλης, στις υπηρεσίες ηλεκτρονικής διακυβέρνησης, στην ψηφιακή εκπαίδευση, στην συμμετοχή και ενημέρωση των κατοίκων και στην ψηφιακή καινοτομία. Αυτοί οι πέντε τομείς είναι οι βασικοί άξονες μίας έξυπνης πόλης.\n-Πότε, όμως, η Αθήνα θα γίνει μια πραγματικά «έξυπνη πόλη» για τους δημότες της;\nΠροϋπόθεση για τον ψηφιακό μετασχηματισμό της Αθήνας είναι η ανάπτυξη ψηφιακών δεξιοτήτων σε όσο το δυνατόν μεγαλύτερο πλήθος κατοίκων. Η ψηφιακή εκπαίδευση σε όλες τις ηλικίες του πληθυσμού είναι κάτι που συχνά παραγνωρίζεται στο αφήγημα της έξυπνης πόλης, στον δημόσιο διάλογο. Εμείς αντιθέτως δίνουμε μεγάλη έμφαση και για αυτόν τον λόγο πάνω από 10.000 άνθρωποι μέσα στο 2018 θα έχουν ευκαιρίες να αποκτήσουν δωρεάν ψηφιακές δεξιότητες στο Innovathens στην Τεχνόπολη, στα Ανοιχτά Σχολεία του δήμου ή στην οικία Λέλας Καραγιάνη στην Κυψέλη.\nΚανείς δεν πρέπει να μείνει πίσω. Πρέπει να άρουμε τους τεχνολογικούς αποκλεισμούς ειδικά σε ότι αφορά την τρίτη ηλικία και τους ανέργους.\nΚαι πριν απαντήσουμε το “πότε” γίνουμε έξυπνη πόλη ίσως πρέπει να απαντήσουμε το “πως” θα το πετύχουμε. Η απάντηση εδώ είναι: με συνεργασίες. Για τον λόγο ο Γ. Καμίνης προσκάλεσε 10 διευθύνοντες συμβούλους πολύ μεγάλων εταιρειών και 4 διακεκριμένους καθηγητές να συμμετέχουν στο Ψηφιακό Συμβούλιο της Αθήνας ώστε από κοινού η τοπική αυτοδιοίκηση, τα πανεπιστήμια και οι επιχειρήσεις να συζητήσουν τις βέλτιστες πρακτικές έξυπνων πόλεων. Η πρωτοβουλία αυτή του Δημάρχου δημιούργησε νέου τύπου συνεργασίες, όπως η κοινή πρωτοβουλία με την Microsoft στο πρόγραμμα της οικίας Λέλας Καραγιάννη, αποδεικνύοντας έτσι το αυτονόητο: πως αν δουλεύουμε από κοινού, πετυχαίνουμε περισσότερα.\n-Η θέση του Chief Digital Officer δημιουργήθηκε για πρώτη φορά στη Νέα Υόρκη από τον δήμαρχο Michael Bloomberg. Τι έχει πετύχει μέχρι τώρα η Νέα Υόρκη στον τομέα αυτό;\nΠρέπει να λάβουμε αρχικά υπόψη μας πως ο δήμος της Νέας Υόρκης είναι ένας τελείως διαφορετικός δήμος από οποιοδήποτε ελληνικό δήμο. Η έκταση των αρμοδιοτήτων, οι τελείως διαφορετικές εκτελεστικές αρμοδιότητες, η ανεξαρτησία από την κεντρική κρατική διοίκηση, είναι λίγες μόνο από τις διαφορές που υπάρχουν, χωρίς να ξεχνάμε τα οικονομικά μεγέθη του αμερικανικού τεχνολογικού οικοσυστήματος.\nΟι συστηματικές προσπάθειες του δημάρχου Bloomberg στο πεδίο της Ψηφιακής Πολιτικής έχουν βοηθήσει την Νέα Υόρκη να καταστεί ο νο2 τεχνολογικός πόλος των ΗΠΑ μετά την Silicon Valley. Αυτό μεταφράζεται σε 30% περισσότερες θέσεις εργασίας στον τεχνολογικό τομέα τα τελευταία δέκα χρόνια, ενώ από το 2012 οι νεοφυείς επιχειρήσεις της πόλης κατάφεραν να αντλήσουν 4πλάσια κεφάλαια, φτάνοντας φέτος το εκπληκτικό νούμερο των 11.5 δισ. δολαρίων.\nΑυτό λοιπόν που πέτυχε ο δήμαρχος Bloomberg ήταν να γίνει η Νέα Υόρκη μία πόλη φιλική για την ψηφιακή τεχνολογία, για επενδύσεις σε αυτόν τον τομέα και το πέτυχε αυτό κάνοντας τον δήμο του πιο εξωστρεφή, με περισσότερες επαφές με τις επιχειρήσεις και τα πανεπιστήμια\n-Πόσες πόλεις στον κόσμο έχουν υιοθετήσει το συγκεκριμένο θεσμό;\nΟ δήμος του Λονδίνου έχει υιοθετήσει επίσης αυτόν τον θεσμό ενώ άλλοι δήμοι ανά την Ευρώπη και τον κόσμο χρησιμοποιούν λίγο διαφορετικούς τίτλους για παρόμοια καθήκοντα, όπως Chief Innovation Officer. Ασφαλώς δεν πρέπει να μείνουμε στην επιφάνεια των όποιων τίτλων, αλλά να επικεντρωθούμε στην ουσία του θεσμού: ο ψηφιακός μετασχηματισμός αποτελεί μία αναγκαιότητα για τις πόλεις, οι οποίες είναι κάτι πολύ ευρύτερο από τους δήμους. Οι δήμοι του 21 αιώνα δεν μπορούν να συνεχίσουν να αποτελούν απλούς φορείς υπηρεσιών ηλεκτρονικών ή μη, αλλά θα καταστούν επίκεντρο μίας κοινωνίας που εξελίσσεται ραγδαία μέσα από την ψηφιακή τεχνολογία, η οποία με την σειρά της μας προσφέρει νέες ευκαιρίες αλλά δημιουργεί και νέες ανισότητες.\n-Στόχος της ΕΕ είναι έως το 2020 να έχουν αναπτυχθεί, πιλοτικά, δίκτυα 5G, τουλάχιστον σε μία πόλη κάθε κράτους μέλους και έως το 2025 να έχει ολοκληρωθεί πλήρως η εμπορική διάθεσή τους, ώστε να υποστηρίζουν με ταχύτητα, ασφάλεια και αξιοπιστία κάθε τομέα ανθρώπινης δραστηριότητας μέσα από υπηρεσίες e-commerce, e-learning, e-governance, smart city, smart home κτλ εκτοξεύοντας το ρυθμό ανάπτυξης των κρατών-μελών. Έχει τη δυνατότητα να είναι η Αθήνα αυτή η πόλη;\nΑπολύτως ναι. Εμείς ως δήμος Αθηναίων έχουμε μία ξεκάθαρη στρατηγική ενθάρρυνσης των επενδύσεων σε δίκτυα σταθερής και κινητής τηλεφωνίας, πάντα σύμφωνα με το ισχύον θεσμικό πλαίσιο. Τα δίκτυα νέας γενιάς αποτελούν αναπόσπαστο στοιχείο των πόλεων του όχι τόσο μακρινού μέλλοντος και για αυτό είμαστε έτοιμοι να υποδεχθούμε 5G δίκτυα στην Αθήνα.\nΠαράλληλα όμως δίνουμε έμφαση και στον επιπλέον στόχο της ΕΕ για την Κοινωνία του Gigabit, σύμφωνα με τον οποίο μέχρι το 2025 όλα τα σχολεία θα πρέπει να έχουν αποκτήσει Gigabit πρόσβαση. Πρόκειται για έναν αναμφίβολα φιλόδοξο στόχο ο οποίος είναι πολύ εύλογος: η νέα κοινωνία της απεριόριστης πρόσβασης στο διαδίκτυο δεν μπορεί παρά να ξεκινήσει από τους μελλοντικούς πολίτες.\n-Σύμφωνα με εκτιμήσεις της Ευρωπαϊκής Επιτροπής, η επίδραση της ανάπτυξης των δικτύων 5G στο ΑΕΠ της ΕΕ υπολογίζεται σε περισσότερα 910 δισ. Ευρώ, ενώ αναμένεται να δημιουργηθούν 1,3 εκατ. νέες θέσεις εργασίας. Ποια μπορεί να είναι τα οφέλη της Αθήνας- «έξυπνης πόλης» από τα δίκτυα 5G στην οικονομική ανάπτυξη και στις θέσεις εργασίας;\nΗ κινητή και σταθερή ευρυζωνικότητα είναι γνωστό πως συνδέεται άμεσα με την ανάπτυξη του ΑΕΠ, παγκοσμίως. Οι περισσότερες ευκαιρίες για καλύτερη σύνδεση στο διαδίκτυο, δημιουργούν καλύτερες προϋποθέσεις για την δημιουργία νέων εργασίας και την οικονομική ανάπτυξη. Το 5G θα μας δώσει μεγαλύτερες χωρητικότητες, καλύτερες ταχύτητες, ποιοτικότερη σύνδεση ενώ θα απελευθερώσει την δυναμική του Internet of Things, του διαδικτύου των πραγμάτων. Ήδη το Athens Digital Lab του δήμου Αθηναίων με την χρηματοδότηση του ΙΣΝ και την συνεργασία της Nokia και της COSMOTE, αναπτύσσει λύσεις Internet of Things για τον Εθνικό Κήπο, τον δημόσιο χώρο, τα απορρίμματα κ.α. που θα γίνουν διαθέσιμες το προσεχές καλοκαίρι. Οι λύσεις αυτές αναπτύσσονται από νέους επιστήμονες που επιλέχθηκαν μετά από ανοιχτό κάλεσμα του δήμου τον Οκτώβριο του 2017. Έτσι δίνουμε μία ευκαιρία στους νέους της Αθήνας να αλλάξουν οι ίδιοι την πόλη τους και να προσφέρουν καινοτόμες ψηφιακές υπηρεσίες για όλους. Θα σας παρακαλούσα να μείνετε “συντονισμένοι”!\nΑπό την άλλη πλευρά όμως, πρέπει ο δήμος να φροντίσει για την ανεμπόδιστη δωρεάν πρόσβαση στο διαδίκτυο στον δημόσιο χώρο. Για αυτό τον λόγο τα πετυχημένα πιλοτικά δίκτυα στο Σεράφειο και στην Τεχνόπολη, σύντομα θα επεκταθούν και σε άλλα σημεία στην Αθήνα.\n-Πόσο δυσκολεύει το έργο σας το γεγονός ότι το 2017 η Ελλάδα παρέμεινε προτελευταία (26η) στην ΕΕ-28 στον Δείκτη Ψηφιακής Οικονομίας και Κοινωνίας (DESI), με τις e-υπηρεσίες να βρίσκονται σε εμβρυακό στάδιο – λίγο κάτω από 10%, αν και στη διείσδυση της ευρυζωνικότητας η χώρα βρίσκεται στο μέσο όσο της ΕΕ;\nΔεν μας δυσκολεύει τόσο ο δείκτης DESI όσο η ίδια η πραγματικότητα η οποία αποτυπώνεται με ακρίβεια από αυτόν. Επιστρέφουμε σε δύο σημεία που θίξαμε προηγουμένως στην κουβέντα μας: στις ηλεκτρονικές υπηρεσίες που τόσο ο ιδιωτικός τομέας όσο και δημόσιος τομέας θα έπρεπε να είχαν ήδη αναπτύξει αλλά και στο θέμα των ψηφιακών δεξιοτήτων των κατοίκων. Η μεγάλη έμφαση που δίνουμε στην ανάπτυξη απαραίτητων ηλεκτρονικών υπηρεσιών (όπως οι ηλεκτρονικές πληρωμές, η ηλεκτρονική εγγραφή στους βρεφονηπιακούς σταθμούς, στις αθλητικές εγκαταστάσεις κ.α.) έχει ως στόχο να απαντήσει ακριβώς στο πρόβλημα το οποίο αναδεικνύετε με την ερώτηση σας. Το ίδιο ακριβώς συμβαίνει και με το εκτενές πρόγραμμα ψηφιακών δεξιοτήτων που είναι σε εξέλιξη, από τον δήμο Αθηναίων.\nTagsCHIEF DIGITAL OFFICERΔΗΜΟΣ ΑΘΗΝΑΙΩΝΕΞΥΠΝΕΣ ΠΟΛΕΙΣΚΩΝΣΤΑΝΤΙΝΟΣ ΧΑΜΠΙΔΗΣ\nΧρίστος Βούζας">Χρίστος Βούζας\nΣΥΝΕΝΤΕΥΞΕΙΣ - 'ΑΡΘΡΑ, ΔΗΜΟΣ ΑΘΗΝΑΙΩΝ, ΕΞΥΠΝΕΣ ΠΟΛΕΙΣ, CHIEF DIGITAL OFFICER, ΚΩΝΣΤΑΝΤΙΝΟΣ ΧΑΜΠΙΔΗΣ\nsaddassunenteuxeisArray (  => chief-digital-officer  => dimos-athinaion  => exipnes-poleis  => konstantinos-chabidis )\nΜεγάλη δημοσκόπηση για το Δήμο της Αθήνας -Ποιος κερδίζει τη «μάχη»\nΔ.Αθηναίων-3Κ/2018: Προσωρινός πίνακας προσληπτέων και δικαιολογητικά για διορισμό (έγγραφα)\nΑπό Μ.Τετάρτη η Δημοτική Αστυνομία της Αθήνας επιστρέφει πινακίδες\nΔ. Αθηναίων: Φωτισμός LED με ετήσια εξοικονόμηση ενέργειας 65%\nΕργαζόμενοι Δ. Αθηναίων: Καταγγέλλουν προσπάθεια ιδιωτικοποίησης -Διαμαρτυρία στο Δ.Σ\nΑπόπειρες κλοπής από ανήλικους στη Μυτιλήνη\nΒίντεο ντοκουμέντο: Οταν ο Γ.Μπαλταδώρος μιλούσε για τους κινδύνους στο Αιγαίο\nΘΕΣΕΙΣ ΕΡΓΑΣΙΑΣ ΠΡΟΚΗΡΥΞΕΙΣ ΠΡΟΣΛΗΨΕΙΣ ΔΗΜΟΣΙΟ ΔΗΜΟΣ ΑΘΗΝΑΙΩΝ ΣΥΡΙΖΑ ΥΠΟΥΡΓΕΙΟ ΕΣΩΤΕΡΙΚΩΝ ΔΗΜΟΣ ΘΕΣΣΑΛΟΝΙΚΗΣ ΝΔ ΠΕΡΙΦΕΡΕΙΑ ΑΤΤΙΚΗΣ ΚΕΔΕ ΤΣΙΠΡΑΣ ΒΟΥΛΗ ΔΗΜΟΙ ΕΛΛΑΔΑ ΥΠΟΥΡΓΕΙΟ ΟΙΚΟΝΟΜΙΚΩΝ ΘΕΣΣΑΛΟΝΙΚΗ ΚΑΙΡΟΣ ΟΤΑ ΣΥΝΤΑΞΕΙΣ ΑΛΕΞΗΣ ΤΣΙΠΡΑΣ ΥΠΟΥΡΓΕΙΟ ΕΡΓΑΣΙΑΣ ΠΟΕ-ΟΤΑ


Η εποχή – Παραθυρο\nΑρέσκει μου να μιλώ για το παρελθόν. Η ιστορία σου, η προσωπική σου οδύσσεια, ας την πούμε, εν τζαι η πηγή ούλλων των πραγμάτων που εννά έρτουν στη συνέχεια, στο μέλλον. Το τι εσυνέβηκε παλιά επηρεάζει το μέλλον.\nΓενικά, εν νιώθω ότι ήταν καλλύττερα τα πράματα παλιά. Νοσταλγώ κάποιες εποχές, κάποιες συνήθειες που αφήκαμεν πίσω, αλλά ως επί το πλείστον, απλά εκτιμώ το τι έζησα τζαι το ότι ήμουν τυχερός που ήμουν τζιαμαί.\nΑποφεύγω να συγκρίνω το παρελθόν με το μέλλον. Κάθε εποχή έν’ διαφορετική, έσιει τα καλά της τζαι τα κακά της, τζαι έν’ καθαρά υποκειμενικό το πώς βλέπει τον χρόνο ο καθένας μας. Έσιει μια μαγεία το παρελθόν του καθενός μας. Έν’ μια περιγραφή του εαυτού μας, μια περίληψη της ουσίας του χαρακτήρα μας. Αλλά έν’ μόνο για εμάς, τον καθένα ξεχωριστά. Δηλαδή, εν μπορείς να περιμένεις που ένα μωρό 15 χρονών να μπορεί να δει τζιαι να αγαπήσει τη ζωή του ’80 με τον ίδιο τρόπο που την θωρείς εσύ. Μπορείς να του εξηγήσεις, να προσπαθήσεις να του μεταφέρεις το συναίσθημα, αλλά έν’ σχεδόν αδύνατον να τον πείσεις ότι τα πράματα ήταν καλλύττερα παλιά τζιαι ότι τζείνο που ζει τωρά έννεν καλό. Τζείνο που ζει ένας μιτσής τωρά έν’ τζείνο που έζησες τζαι εσύ στην ηλικία του πριν 20 χρόνια. Έν’ ακριβώς το ίδιο συναίσθημα. Έν’ ακριβώς η ίδια σύνδεση με την εποχή, με την ηλικία, με την ατμόσφαιρα.\nΤη σύνδεση κάμνει την ο κάθε άνθρωπος διαφορετικά. Την ώρα που εξηγάς σε κάποιον γιατί τα πάρτι στα σπίθκια ήταν καλλύττερα που τα πάρτι στα κλάμπ που γίνουνται τωρά, πρέπει να ξεχωρίσεις ότι τζείνη ακριβώς τη στιγμή εξηγάς του την σύνδεση την δική σου, με τζείνη την εποχή, με τζείνον τον χώρο, με τζείνη την κατάσταση. Δεν του εξηγάς το σπίτι, την μουσική, τον κόσμο, τα ρούχα, την χρονιά. Ο άνθρωπος που σε ακούει δεν έσιει καμιά πνευματική ή συναισθηματική σύνδεση με το γεγονός το συγκεκριμένο. Δεν θα καταλάβει τζείνο που του λαλείς τζαι εσύ θα φαίνεσαι γραφικός τζαι τζείνος θα φαίνεται πελλορόκολος. Τζαι δαμαί είναι τζαι η πηγή του χάσματος των εποχών, ή των γενεών, όπως το λαλούν κάποιοι.\nΤζιαμαί που θέλω να καταλήξω έν’ στο ότι πρέπει να μάθουμε να μεταφέρουμε το συναίσθημα, το χρώμα της εποχής. Όχι συγκεκριμένα τα υλικά που απαρτίζαν την εποχή. Θέλουμε να δείξουμε στις προηγούμενες γενιές ότι ήμαστε τζαι εμείς τζιαμαί, εζήσαμεν το τζαι εμείς, με άλλον τρόπο, με άλλα υλικά, με το ίδιο συναίσθημα, με την ίδια ένταση.\nΤζαι εν τζιαμαί που εννά δούμε ότι το χάσμα των εποχών εν απλά μια οφθαλμαπάτη τζαι ότι μπορεί εύκολα να υπερπηδηθεί. Φτάνει να υπάρχει η θέληση τζαι να ξέρουμε τον σωστό τρόπο. Τα κοπελλούθκια μας εν μπορούν να μας καταλάβουν, εν ήταν ποττέ ενήλικες. Εμείς όμως μπορούμε να τα καταλάβουμε, ήμαστε κάποτε έφηβοι. Τούτο έν’ το κλειδί της σωστής επικοινωνίας. Ο παραλληλισμός των συναισθημάτων.\nΠεριμένω σειρά στον φούρνο. Μπροστά μου ένας κύριος. Φαλακρός, φρεσκοξυρισμένος, φορεί πουκάτω μια φόρμα ...\nΣταυρίνος Κυριάκου 04/12/2017


ΥΠΕΞ: Κατήγγειλε τη στάση της Τουρκίας για κυρώσεις κατά Ρωσία | Offsite\nΥΠΕΞ: Κατήγγειλε τη στάση της Τουρκίας για κυρώσεις κατά Ρωσία\n11.04.2022 - 21:04\nΣτη μη εφαρμογή των κυρώσεων κατά της Ρωσίας από εταίρους της ΕΕ αναφέρθηκε ενώπιον των ΥΠΕΞ ο Κασουλίδης\nΤη σημασία της καθολικής εφαρμογής των περιοριστικών μέτρων κατά της Ρωσίας για την εισβολή στην Ουκρανία υπογράμμισε στην παρέμβασή του, κατά την συνάντηση του Συμβουλίου Εξωτερικών Υποθέσεων της Ευρωπαϊκής Ένωσης που πραγματοποιήθηκε τη Δευτέρα στο Λουξεμβούργο, ο Υπουργός Εξωτερικών Ιωάννης Κασουλίδης, κάνοντας συγκεκριμένη αναφορά στη στάση της Τουρκίας.\nΕιδικότερα, σύμφωνα με σχετική ανακοίνωση, ο κ. Κασουλίδης αναφέρθηκε στο γεγονός πως τα κράτη μέλη της ΕΕ έχουν «προχώρησαν στην επιβολή σκληρών κυρώσεων παρά το κόστος που θα υποστούν και τα ίδια», φέρνοντας ως παράδειγμα στην περίπτωση της Κύπρου τις επιπτώσεις σε σημαντικούς τομείς της οικονομίας όπως ο τουρισμός, η ναυτιλία και οι υπηρεσίες. Η ικανότητα της ΕΕ να ασκήσει πίεση στη Ρωσία να τερματίσει τον πόλεμο, περνά μέσα από την διατήρηση της ενότητας που επέδειξαν οι 27 στην λήψη σημαντικών αποφάσεων όπως η υιοθέτηση των μέχρι σήμερα κυρώσεων.\nΔυστυχώς, συνέχισε, οι κοινές προσπάθειες των κρατών μελών της ΕΕ προσκρούουν στη μη εφαρμογή των κυρώσεων από χώρες εταίρους της ΕΕ, γεγονός που όπως επεσήμανε μειώνει την αποτελεσματικότητά τους και «επιτρέπει στις χώρες αυτές να επωφελούνται από τα δεινά του ουκρανικού λαού, παρά το γεγονός ότι διακηρύσσουν ότι στέκονται στο πλευρό τους», παραπέμποντας συγκεκριμένα στη στάση της Τουρκίας.\nΟι Υπουργοί Εξωτερικών είχαν επίσης γεύμα εργασίας με την ΥΠΕΞ της Νορβηγίας Άνικεν Χούιτφελντ και την ΥΠΕΞ της Ισλανδίας Θόρντις Κολμπρούν Γκίλφαντότιρ με αντικείμενο τις εξελίξεις στην Ουκρανία και την αντίδραση της ΕΕ.\nΣτην ενότητα των τρεχουσών υποθέσεων, ο κ. Κασουλίδης αναφέρθηκε στην ανάγκη άμεσης αποδέσμευσης των κονδυλίων χρηματοδοτικής βοήθειας της ΕΕ προς την Παλαιστίνη.\nΗ Κύπρος, αξίζει να σημειωθεί, είναι μια από τις 15 χώρες που συνυπογράφουν επιστολή για το ζήτημα, σύμφωνα με δημοσίευμα της ιστοσελίδας Politico. Η πρωτοβουλία, που ξεκίνησε σύμφωνα με το δημοσίευμα από την Ιρλανδία, αφορά την αποδέσμευση των κονδυλίων παρά τις αντιρρήσεις που έχουν εκφραστεί με αφορμή αναφορές στα σχολικά βιβλία της Παλαιστινιακής Αρχής που θεωρήθηκαν αντισημιτικές. Συνυπογράφουν, εκτός από την Κύπρο, και το Βέλγιο, η Ελλάδα, η Εσθονία, η Ισπανία, η Λετονία, η Λιθουανία, το Λουξεμβούργο, η Μάλτα, η Πολωνία, η Πορτογαλία, η Σουηδία και η Φινλανδία.\nΟ κ. Κασουλίδης εξέφρασε παράλληλα τη στήριξη της Κύπρου για τη σύγκληση Συμβουλίου Σύνδεσης ΕΕ - Ισραήλ στο αμέσως επόμενο διάστημα, με στόχο την προώθηση μιας θετικής ατζέντας στις σχέσεις με τη χώρα.\nΌπως αναφέρεται στην ανακοίνωση των ΥΠΕΞ, ο κ. Κασουλίδης είχε στο περιθώριο του Συμβουλίου διμερείς συναντήσεις με τον νέο ΥΠΕΞ της Μάλτας Ίαν Μποργκ και με την ΥΠΕΞ της Εσθονίας Εύα - Μαρία Λίμετς.\nΣυμμετείχε επίσης σε άτυπο πρόγευμα εργασίας που παρέθεσε ο ΥΠΕΞ των Κάτω Χωρών Γούπκε Χούκστρα με προσκεκλημένο τον Γενικό Εισαγγελέα του Διεθνούς Ποινικού Δικαστηρίου Καρίμ Χαν.\nΤην Τρίτη ο κ. Κασουλίδης θα συμμετάσχει στις εργασίες του Συμβουλίου Γενικών Υποθέσεων, κατά το οποίο μεταξύ άλλων θα συνεχιστεί η συζήτηση για το κράτος δικαίου και τη Διάσκεψη για το Μέλλον της Ευρώπης, ενώ οι αρμόδιοι Υπουργοί θα προβούν σε ανταλλαγή απόψεων για την πράσινη και ψηφιακή μετάβαση.


Τρόποι Παραγγελίας - Babyssimo\nΜπορείτε να δώσετε την παραγγελίας με 3 τρόπους:\nΤηλεφωνικά στο σταθερό 2521031346, κιν. 6997230476\n.Μέσω e-mail στο info@babyssimo.gr ή kalli_841@yahoo.gr\nΜέσω του e-shop μας με χρήση του καλαθιού . Κάνετε προσθήκη των προϊόντων στο καλάθι και στο τέλος προβολή καλαθιού. Αφού ελέγξετε τα προϊόντα σας προχωρήστε στην πληρωμή όπου επιλέγετε κατάθεση σε τράπεζα ή αντικαταβολή.


Η ΕΕ πρέπει ν΄ αντιδράσει ουσιαστικά και όχι με απλές δηλώσεις -\nΗ ΕΕ πρέπει ν΄ αντιδράσει ουσιαστικά και όχι με απλές δηλώσεις\nH μετατροπή της Αγίας Σοφίας σε τζαμί, είναι ένα σχεδιασμένο έγκλημα εδώ και καιρό. Οι συμβολισμοί αναφορικά με το άνοιγμά της για την πρώτη μουσουλμανική προσευχή στις 24 Ιουλίου δεν είναι τυχαία αφού η Συνθήκη της Λωζάνης υπεγράφη αυτή την ημερομηνία το 1923.Ο Τούρκος Πρόεδρος έχει δηλώσει την δυσαρέσκεια του από το 2016.\nΟ υπουργός Εξωτερικών, Νίκος Δένδιας. μιλώντας στον ΣΚΑΙ, είπε πως αύριο, Δευτέρα, στις Βρυξέλλες θα συζητηθεί το θέμα της Τουρκίας. «Εκεί η Ελλάδα ζητά από την Ευρωπαϊκή Ένωση να έχει έτοιμο κατάλογο ισχυρότατων μέτρων κατά της Τουρκίας, σε περίπτωση που αυτή παραβιάσει τα κυριαρχικά δικαιώματα της Ελλάδας»\nΌπως εξήγησε ο υπουργός , αύριο θα μεταβεί μαζί με τον κ. Χριστοδουλίδη στις Βρυξέλλες για σύσκεψη με τον Ζοζέπ Μπορέλ. Οι κυρώσεις δεν θα αφορούν το θέμα της Αγίας Σοφίας. Πρέπει να υπάρξει πρωτοβουλία της Unesco και των Ηνωμένων Εθνών όχι μόνο της Ελλάδας, τόνισε ο κ. Δένδιας.


Δυτική Μεσσηνία Blog: Οι συστηματικοί αγρότες φέρνουν ανάπτυξη, οι επιδοματούχοι ψήφους\nΟι συστηματικοί αγρότες φέρνουν ανάπτυξη, οι επιδοματούχοι ψήφους\nΕυκαιρία για πραγματική ανασυγκρότηση της ελληνικής γεωργίας με γνώμονα την αγροτική παραγωγή που έχει θέση στην αγορά, χαρακτηρίζει τις επικείμενες αλλαγές στην Κοινή Αγροτική Πολιτική, στο πλαίσιο του ενδιάμεσου ελέγχου υγείας της ΚΑΠ, ο συστηματικός αγρότης Γιάννης Ζαχαριάς από το νομό Λάρισας.\nΠαίρνοντας αφορμή από τη συζήτηση που έγινε το βράδυ της περασμένης Δευτέρας στα γραφεία της ΕΑΣ Λάρισας κατά τη διάρκεια ενημέρωσης από κλιμάκιο της ΠΑΣΕΓΕΣ (κ.κ. Καραμίχας, Καραγκιοζόπουλος, Κολυβάς), ο κ. Ζαχαριάς δηλώνει με νόημα ότι η επαναφορά της ελληνικής γεωργίας σε αναπτυξιακή τροχιά, απαιτεί γενναίες αποφάσεις σε κρίσιμα θέματα όπως είναι τα ελάχιστα όρια για την είσπραξη κοινοτικών επιδοτήσεων, η μεταχείριση των κατά κύριο επάγγελμα αγροτών και η μετακίνηση από το ιστορικό στο περιφερειακό μοντέλο.\nΚύριε Ζαχαριά, τι εντύπωση αποκομίσατε από τη συζήτηση για τις επικείμενες αλλαγές της ΚΑΠ το βράδυ της Δευτέρας στα γραφεία της ΕΑΣ Λάρισας;\nΉταν μια πολύ ενδιαφέρουσα συνάντηση! Ελπίζω βέβαια, ο προβληματισμός που αναπτύχθηκε από την πλευρά των εκπροσώπων της ΠΑΣΕΓΕΣ να είναι πραγματικός και να μην εντάσσεται σε μια προσπάθεια δημιουργίας εντυπώσεων. Αν είναι αληθινός, αυτό σημαίνει πως η ηγετική ομάδα της Συνομοσπονδίας αντιλήφθηκε επιτέλους το αδιέξοδο στο οποίο έχει οδηγήσει την αγροτική οικονομία και είναι έτοιμη να καταθέσει μια νέα πρόταση για την επαναφορά της ελληνικής γεωργίας σε αναπτυξιακή τροχιά. Είναι βέβαια πολύ δύσκολο, το ξεκίνημα μιας τέτοιας προσπάθειας, να γίνει από κρατικοδίαιτα στελέχη και από ανθρώπους που αποτελούν έκφραση ενός χρεοκοπημένου μοντέλου το οποίο συντηρήθηκε από τα "πανωγραψίματα", τις "επιδοτήσεις για τις επιδοτήσεις" και τις "υπέρογκες προμήθειες" της διαχείρισης ατελέσφορων προγραμμάτων.\nΜπορείτε να μας πείτε πού εντοπίζετε τα ενδιαφέροντα σημεία της συνάντησης;\nΜας δόθηκε για πρώτη φορά η δυνατότητα, μετά από πολύ καιρό, σε όσους παρακολουθούμε από κοντά τις εξελίξεις στον αγροτικό χώρο, να καταλάβουμε τουλάχιστον, ποια είναι τα κρίσιμα θέματα στα οποία καλούμαστε, ως χώρα πλέον, να δώσουμε απαντήσεις. Και μάλιστα απαντήσεις οι οποίες θα επιδράσουν καταλυτικά στο καίριο ερώτημα που είναι τι είδους γεωργία θέλουμε και ποιοι είναι αυτοί που θα την υπηρετήσουν.\nΕξηγούμαι. Περάσαμε 4-5 χρόνια συζητώντας για το μεγάλο πρόβλημα της διαχείρισης των κοινοτικών επιδοτήσεων, δηλαδή του ΟΣΔΕ, της διασταύρωσης των ιστορικών στοιχείων, της ενεργοποίησης των δικαιωμάτων και της πληρωμής των ενισχύσεων στους δικαιούχους, επειδή ακριβώς επιλέξαμε τα ποσά που δικαιούνταν η χώρα να μοιρασθούν σε όλους τους αγρότες που κατοχύρωναν τέτοιο δικαίωμα, με αποτέλεσμα οι κωδικοί των δικαιούχων ενιαίας ενίσχυσης να ανέρχονται σε 900.000.\nΤα στοιχεία δείχνουν ότι ένα ελάχιστο κατώτατο όριο τουλάχιστον 400 ευρώ για την ενεργοποίηση δικαιωμάτων, μειώνει τους αντίστοιχους κωδικούς κατά 300.000. Πρέπει αυτό το ελάχιστο όριο να τεθεί, μεταφέροντας τους αντίστοιχους πόρους που είναι της τάξεως των 50 εκατ. ευρώ στο εθνικό απόθεμα; Συνιστά κάτι τέτοιο αναπτυξιακή προοπτική και διάσταση; Έχει βέβαια πολιτικό κόστος! Κάποιοι πρέπει να το αναλάβουν αν θέλουμε την πρόοδο της ελληνικής γεωργίας.\nΥπάρχει κάποιο άλλο σημείο που να έχει ανάλογο ενδιαφέρον;\nΤο άλλο μεγάλο ζήτημα το οποίο τίθεται αφορά στους κατά κύριο επάγγελμα αγρότες και την προνομιακή μεταχείριση, που, κατά τη γνώμη μου τουλάχιστον, θα πρέπει να έχουν σε ό,τι αφορά στην κατοχύρωση δικαιωμάτων επί των κοινοτικών ενισχύσεων. Βεβαίως κι αυτό το ζήτημα χωράει πολλή συζήτηση. Στη χώρα μας οι κατά κύριο επάγγελμα αγρότες δεν υπερβαίνουν τους 250.000, όταν, όπως είπαμε, οι δικαιούχοι ενιαίας ενίσχυσης, σήμερα, φτάνουν τις 900.000. Κι εδώ όμως τα πράγματα δεν είναι εύκολα.\nΑν όλες οι άμεσες ενισχύσεις οδηγηθούν αποκλειστικά στους κατά κύριο επάγγελμα αγρότες, πέραν της κοινωνικής αναστάτωσης την οποία θα προκαλέσουν, επισείουν τον κίνδυνο της δραστικής μείωσης των αντίστοιχων πόρων που εισπράττει σήμερα η χώρα με την αιτιολογία ότι ο μέσος όρος της αξίας εκάστου δικαιώματος ενιαίας ενίσχυσης υπερβαίνει κατά πολύ ή μάλλον είναι πολλαπλάσιος από τον αντίστοιχο μέσο όρο σε όλες τις άλλες ευρωπαϊκές χώρες. Σίγουρα δεν πρέπει να μείνουμε στα σημερινά δεδομένα, ωστόσο, οι χειρισμοί που θα γίνουν πρέπει να είναι προσεκτικοί έτσι ώστε να μην οδηγήσουν σε πραγματική απώλεια πόρων αλλά και να δώσουν τη δυνατότητα σε πραγματικούς παραγωγούς που δεν καλύπτονται από την ιδιότητα του κατά κύριο επάγγελμα αγρότη να συνεχίσουν την δραστηριότητά τους.\nΠοια είναι η γνώμη σας για το "περιφερειακό μοντέλο" υπολογισμού των ενισχύσεων;\nΕίναι το τρίτο μεγάλο θέμα στο οποίο θα πρέπει να αναζητηθούν απαντήσεις. Στην προηγούμενη αναθεώρηση της Κοινής Αγροτικής Πολιτικής η χώρα μας επέλεξε το ιστορικό μοντέλο, το οποίο έδωσε τη δυνατότητα να ενεργοποιήσουν δικαιώματα όσοι εμφανίζονταν ως καλλιεργητές και αποδέκτες ενισχύσεων κατά το παρελθόν και μάλιστα σε μια συγκεκριμένη χρονική περίοδο. Πέρα από τις αβάσταχτες αδικίες που αναδεικνύει το συγκεκριμένο μοντέλο, περιορίζει σε πολύ μεγάλο βαθμό την αναπτυξιακή προοπτική των αγροτικών εκμεταλλεύσεων. Τις ενισχύσεις μπορούν να απολαμβάνουν άνθρωποι οι οποίοι έχουν σταματήσει να καλλιεργούν και να παράγουν, ενώ την ίδια ώρα οι πραγματικοί καλλιεργητές είτε δεν έχουν δικαιώματα είτε υποχρεώνονται να καταβάλουν δυσβάσταχτα ενοίκια μόνο και μόνο για να ενεργοποιούν δικαιώματα, πολλές φορές διαφορετικά απ’ αυτά που αντιστοιχούν στις πραγματικές καλλιεργούμενες εκτάσεις. Κι εδώ βέβαια, τα θέματα δεν λύνονται δια μαγείας. Μπορεί όμως να γίνει μια καινούργια αρχή που θα φέρνει σε προνομιακή θέση εκείνους που πραγματικά παράγουν και μάλιστα προϊόντα τα οποία έχουν πραγματική ζήτηση στην αγορά. Το περιβόητο "περιφερειακό μοντέλο" συνιστά πραγματική αναδιανομή πόρων οι οποίοι μεταφέρονται είτε από πεδινές σε ορεινές περιοχές, είτε από εκτατικές σε εντατικές καλλιέργειες, είτε από μικρούς σε μεγάλους καλλιεργητές, είτε από φθίνουσες σε αναπτυσσόμενες εκμεταλλεύσεις. Για όλα αυτά όμως χρειάζονται ισχυρές οργανώσεις, συνδικαλιστικά στελέχη με άποψη και πολικοί ηγέτες με τόλμη! Ο φόβος μου είναι ότι αυτή τη στιγμή στη χώρα μας λείπουν και τα τρία!\nO Γιάννης Ζαχαριάς γεννήθηκε και ζει στο χωριό Ψυχικό της Λάρισας. Την περασμένη Τρίτη έκλεισε τα 40 του χρόνια, είναι παντρεμένος και πατέρας δύο αγοριών 6 και 9 χρόνων.\nΣπούδασε Διοίκηση Συνεταιριστικών Οργανώσεων στο ΤΕΙ Λάρισας, ξεκίνησε σαν αγρότης με ιδιόκτητη γη 30 στρεμμάτων και σήμερα μαζί με τον αδελφό του έχουν ιδιόκτητα από 150 στρέμματα ο καθένας, ενώ διαχειρίζονται μια εκμετάλλευση 2.500 στρεμμάτων με κύριες καλλιέργειες τα σιτηρά και το βαμβάκι.\nΑναρτήθηκε από Χαράλαμπος στις 11:40